text:
1. PENGANTAR
Setiap orang yang akan melaksanakan perkawinan haruslah menyadari arti perkawinan itu sendiri. Perkawinan adalah ikatan lahir batin antara seorang pria dengan seorang wanita sebagai suami isteri dengan tujuan untuk membentuk keluarga (rumah tangga) yang berbahagia dan kekal berdasarkan ke Tuhanan Yang Maha Esa (UU. No. 1 Tahun 1974).
Ikatan lahir batin antara seorang pria dengan seorang wanita itu sepatutnya mendapat restu atau ijin dari kedua orang tua mereka. Hal ini untuk menghindari terjadinya kerenggangan setelah menjalani hidup berumah tangga. Oleh karena itu pada perkawinan adat Bali orang tua atau keluarga ke dua belah pihak ikut berperanan. Keluarga pihak pria (purusa) meminang anak wanita (pradhana) untuk diperisteri oleh putra keluarga pria (purusa).
Karena ada kegiatan meminang/nyuwaka/memadik, mau tidak mau akan ada pembicaraan diantara keluarga pihak pria (purusa) dengan keluarga pihak wanita (pradhana). Kendala yang sering dihadapi adalah bahwa ada anggota keluarga pihak pria (purusa) yang menghindar menjadi pembicara/juru bicara pada saat meminang/nyuwaka/memadik, kecuali dalam keadaan terpaksa. Mereka lebih suka memilih menjadi peserta atau pendengar yang baik karena belum atau tidak siap sebagai pembicara/juru bicara. Hal ini dikarenakan diantaranya : ada yang takut berbicara di hadapan orang banyak, kurang memahami apa yang harus disampaikan, atau kurang menguasai bertutur kata atau tata krama berbahasa khususnya berbahasa Bali halus.
Untuk mengatasi kendala tersebut saya rangkumkan contoh Percakapan Tentang Perkawinan Adat Bali. Materi pada contoh percakapan ini adalah percakapan tentang perkawinan dengan cara memadik. Dan, materi contoh percakapan ini dikhususkan untuk pembaca yang belum berpengalaman atau pembaca yang ingin menjadi pembicara/juru bicara pada perkawinan adat Bali. Percakapan ini hanya memuat pokok-pokoknya saja. Pengembangan lebih lanjut tergantung kepada kepandaian si juru bicara, dresta atau tata cara setempat, serta memperhatikan situasi dan kondisi setempat.
Saya menyadari bahwa, susunan materi pada contoh percakapan ini masih sangat kurang. Sumbangan pemikiran dari pembaca yang sudah berpengalaman akan sangat berguna untuk menyempurnakan materi contoh Percakapan Tentang Perkawinan Adat Bali agar bisa dipakai pedoman oleh generasi muda yang ingin belajar menjadi pembicara/juru bicara pada perkawinan adat Bali.
2. TAHAP PERSIAPAN
Setelah orang tua si pria (purusa) menerima pemberitahuan dari anak prianya bahwa ia akan mengawini seorang wanita dan orang tua si pria menyetujui, maka orang tua si pria atau orang yang ditunjuk dapat menanyakan hari baik (dewasa ayu) kepada orang yang memahami hari-hari baik (padewasan). Selanjutnya orang tua pihak pria/orang yang ditunjuk mendatangi rumah orang tua pihak wanita. Maksud kedatangannya adalah akan meminang anak wanita pihak keluarga wanita untuk dikawinkan dengan anak pria dari keluarga pihak pria.
Setelah mendengar maksud kedatangan orang tua/orang yang ditunjuk pihak keluarga pria, orang tua pihak wanita (walau menerima pinangan tersebut) biasanya meminta waktu untuk membicarakan lagi dengan pihak keluarganya yang lain.
Orang tua pihak pria/orang yang ditunjuk pun kemudian mengundang keluarga besarnya untuk menyampaikan rencana perkawinan anaknya, hasil pembicaraan dengan pihak orang tua wanita, dan hari baik yang telah ditentukan. Dibicarakan juga hari apa dan jam berapa akan meminang/nyuwaka/memadik ke rumah orang tua pihak wanita, dan menunjuk siapa-siapa nanti yang menjadi pembicara/juru bicara.
Keluarga pihak pria wajib memberitahukan hari dan jam kedatangan meminang/nyuwaka/memadik kepada orang tua pihak wanita setidak-tidaknya tiga atau dua hari sebelumnya.
3. MEMINANG/NYUWAKA/MEMADIK
Sebelum sampai pada pokok pembicaraan pada saat Meminang/Nyuwaka/Memadik, ada baiknya orang yang ditunjuk sebagai juru bicara pihak keluarga laki-laki/purusa mengetahui: lawan bicara, permasalahan, dan sasaran yang ingin dicapai.
Lawan bicara : keluarga pihak perempuan/pradana. Dapatkan informasi tentang kedudukan sosial di masyarakat pihak keluarga perempuan/pradana.
Permasalahan : hubungan cinta antara seorang laki-laki dengan seorang perempuan yang akan dibicarakan untuk dipinang.
Sasaran ; bagaimana caranya agar orang tua/keluarga pihak perempuan merestui/mengijinkan anak perempuannya dikawini oleh anak laki-laki dari pihak keluarga laki-laki sehingga keduanya bisa menjadi suami isteri.
Isi Pembicaraan
Setelah menghaturkan sesajen “canang pengerawos” pembicaraan sudah bisa dimulai. Inisiatif memulai pembicaraan (pemahbah lan pangaksama) dapat dilakukan oleh keluarga pihak perempuan/keswakang/kapadik.
Juru Bicara Keluarga Perempuan
“Inggih nawegang titiang, menawi wenten malih sane patut pacang jantos? Yening nenten wenten bebawosan jagi kawitang titiang. (Bila tidak ada yang ditunggu lagi pembicaraan bisa dilanjutkan)
“Inggih penglingsir sane wangiang titiang, titiang saking keluarga iriki nunas mangda ledang ugi ngampurayang menawi wenten kirang langkung antuk titiang nyanggra pengerawuhe kadi mangkin. Taler antuk genah melinggih wyakti kadi kosekan pisan, nenten wenten genah melinggih”
“Sadurung ngelantur ring unteng bebawosan, lugrayang titiang ngaturang pangastungkara, nunas ica ring Ida Hyang Parama Kawi dumogi Ida asung wara nugraha ngicenin kerahayuan sareng sami. Om Swastyastu”.
“Inggih selantur ipun galahe mangkin pacang katur ring penglingsir saking ………(daerah asal keluarga laki-laki), napi menawi wenten sane jagi bawosang. Inggih, durusang”.
Juru Bicara Pihak Laki-Laki
(Kalau tidak ada pemahbah lan pangaksama dari pihak keluarga perempuan, dari pihak keluarga laki-laki dapat mengambil inisiatif memulai pembicaraan dengan : “Inggih, nawegang titiang, menawi wenten malih sane patut pacang jantos ? Yening nenten wenten titiang mapisarat pacang ngawit matur).
“Inggih nawegang titiang mantuka ring Pengelingsir saha semeton sinamian, nunas lugra, riantuk titiang prasangga purun ngewentenang atur. Pinih riin titiang ngaturang suksma antuk ledang ugi Pengelingsir sareng sami tangkilin titiang. Taler titiang nunas gung rena sinampura sekirang langkung atur titiang. Inggih, sedurung titiang mahbah indik tetujon pengerawuh titiang mangkin lugrayang titiang ngaturang pangastungkara, Om Swastyastu.
“Pengelingsir saha semeton sinamian, indik tetujon titiang rawuh sekadi mangkin boya sewos ngetut pidabdab anak alit titiang sane mewasta …………… mantuka ring anak alit isteri pengelingsir iriki, sane mewasta …………….
Anak alit titiang sampun mepitau ring titiang, ipun, anak alit titiang, sareng anak alit isteri iriki kocap sampun pada tresna. Anak alit titiang kocap tresna ring anak alit isteri iriki, anak alit isteri iriki kocap tresna ring anak alit titiang. Wentene tresna ketresnain punika anak alit titiang memanah pacang nincapang ke grehasta asrama. Punika mawinan titiang nangkilin pengelingsir iriki mapisarat nunas pikayun pengelingsire iriki ledang ngicenin panugrahan utawi pamargi sane antar mangdane anake alit makekalih praside matemu alaki rabi.
Inggih, titiang ngelungsur pikayunan pengelingsir mangda ledang ugi nagingin pinunas titiang matemuang anake alit makekalih.
Pengelingsir sane wangiang titiang, asapunika sane presida katur antuk titiang. Galah selantur ipun katur ring pengenter bebawosan”.
Pembawa acara/Pengenter bebawosan kemudian memberi waktu kepada juru bicara pihak perempuan untuk memberi tanggapan atas pembicaraan pihak keluarga laki-laki.
Juru Bicara Pihak Perempuan
“Inggih, pengelingsir sane wangiang titiang. Pangandikan pengelingsir wawu sampun kemanah antuk titiang. Kewiaktiane titiang durung pisan pratiyaksa ring perindikan anake alit. Titiang merasa nenten patut pacang nyogok utawi ngedetang kapitresnan anake alit. Sane mangkin titiang nunas galah abosbos. Titiang jagi netes ipun mangda iriki ring ajeng kesaksinin sareng sami".
Panggillah anak gadis yang dimaksud agar ikut bergabung bersama di tempat pembicaraan sehingga bisa disaksikan oleh orang-orang yang hadir, lalu tanyakan sebagai berikut :
“Ih, cening ne ada pengelingsir uli ………… mapikarsa lakar ngidih anake buka cening lakar petemuanga ajak anak alit idane ane madan ……………. apange presida cening ajak dadua metemu alaki rabi. Aji/Bapa tonden bani ngisinin utawi tusing ngisinin pikarsan pengeligsir uli ……. setonden Aji/Bapa netes anake buka cening. Nah, jani edengang isin keneh ceninge ane sujati. Yening cening tresna tur ada keneh cening lakar nganten dini orahin. Yening cening tusing tresna tur tusing ada keneh cening lakar nganten dini orahin di ajeng pengelingsire ajak mekejang. Pengidih Aji/Bapa, eda pesan cening ngapus. Cening sing tresna ngorahin tresna, keto masih cening tresna ngorahin tusing tresna. Yening cening ngapus sing ja cening ngapus ragan ceninge dogen, cening lakar ngapus pengelingsire ajak makejang ane ada di arep ceninge. Ane jani Aji/Bapa metakon teken ragan ceninge :
Kapertama : ada keneh cening lakar nganten ?
Kedua : yen ada keneh ceninge lakar nganten, apa ulian cening tresna apa ulian kepaksa ?
Setelah mendapat jawaban dari si gadis dan jawabannya “ya” dan “ulian tresna” maka pertanyaan dapat diteruskan ke anak pihak laki-laki, apakah betul yang dipinang adalah anak gadisnya dan apakah betul ia mencintai anak gadisnya. Apabila jawabannya “ya” maka jawaban atas permintaan juru bicara pihak laki-laki dapat disimpulkan.
“Inggih, pengelingsir sane wangiang titiang iwawu sami sampun miarsayang pesaut anake alit, wantah jakti pada tresna asih maka kalih tur sampun kebuktiang iriki sareng sami ring ajeng. Titiang ngaturang utawi nagingin sekadi pikarsan pengelingsire pacang matemuang anake alit maka kalih”
Juru Bicara Pihak Laki-Laki
“Inggih, nawegang titiang matur suksma pisan riantukan sampun kedagingin pinunas titiang mantuka ring anake alit iriki. Sane mangkin yening kepatutang saha kelugra titiang pacang ngelanturang matur indik pengambilan anake alit saha pidabdab titiang pacang ngelaksanayang pekala-kalaan miwah widhi widana”.
“Pengambilan anake alit pacang margiang titiang ring rahina ……… Sawatara dauh/jam …….. anake alit pacang ajak titiang ke ……. Upakara awiwaha samkara (ngayab banten pekeraban) manut pangerencana pacang kemargiang nemonin rahina …… kirang langkung dauh/jam …….. Sesampunan wusan awiwaha samkara, sawatara dauh/jam ….. titiang malih pacang nangkilin pengelingsire iriki. Taler titiang pacang muat ilen-ilen upakara merupa “ketipat bantal” maka serana mepamit anake alit. Upakara punika wastanin titiang “jauman”. Inggih, asapunika paweweh sane prasida katur antuk titiang”.
Setelah juru bicara pihak laki-laki selesai berbicara, pembawa acara akan mempersilahkan juru bicara pihak perempuan memberi tanggapan.
Apabila tidak ada halangan, biasanya pihak keluarga perempuan mempersilahkan melanjutkan apa yang telah direncanakan. Dan, apabila pembicaraan berjalan lancar, semua dapat diterima dengan baik, maka isi pembicaraan sudah dianggap selesai.
Penutup Pembicaraan
Karena pembicaraan sudah selesai, pembawa acara dapat menutup pembicaraan diantara kedua belah pihak.
“Inggih, pengelingsir sane wangiang titiang riantukan bebawosane sampun presida puput, iwawu titiang sane ngungkap bebawosane sane mangkin titiang sane nyineb antuk nguncarang paramasanti. Om, Shanti. Shanti, Shanti, Om.
4. MEJAUMAN ATAU MAKTA KETIPAT BANTAL
Mejauman atau makta ketipat bantal merupakan rangkaian dari upacara perkawinan. Mejauman atau makta ketipat bantal dapat dilakukan setelah selesai upacara widhi widana. Upacara mejauman atau makta ketipat bantal juga sering disebut dengan upacara mepamit.
Pada saat mejauman tidak terdapat lagi pembicaraan penting, sebab sudah dianggap selesai pada saat Nyuwaka/memadik. Akan tetapi karena ada serah terima antara manggala banjar/desa masing-masing yang bersangkutan, disamping beberapa nasehat dari para orangtua atau keluarga kepada kedua mempelai tentang kramaning alaki rabhi, maka akan terdapat pembicaraan sebagai berikut .
Pemahbah
Pemahbah lan pengaksama, sesudah menghaturkan canang pengerawos. Pengaksama ring sang tamiu kedulurin antuk nyambat sara saha pengastungkara. Contoh dapat dibaca pada pemahbah saat nyuwaka.
Isi/Daging Bebawosan
Setelah diberi kesempatan oleh pembawa acara, pembicaraan dapat dilakukan oleh pihak keluarga laki-laki.
“Inggih nawegang titiang mantuka ring pengelingsir sane kusumayang titiang, semeton sinamian sane wangiang titiang. Asapunika taler mantuka ring Manggala Adat, Manggala Praja/Dinas, riantuk ledang rawuh sareng nyaksiang upacara mejauman/makta ketipat bantal/mepamit, titiang ngaturang suksemaning manah. Kaping ajeng lugrahin titiang ngaturang pengastungkara, Om Swastyastu”.
“Inggih manut panomayan titiang sane …….(sebutkan bilangan hari, hari dan tanggal pembicaraan sebelumnya) , sane mangkin titiang ngerahuin malih pengelingsir saha semeton sinamian. Taler titiang muat upakara merupa “ketipat bantal” maka serana mepamit anake alit. Upakara punika wastanin titiang “jauman”.
Mungguing mepamit anake alit, manut niskala lan sekala. Ring niskala, ngaturang sembah bakti ring Merajan, mepamit ring Ida Betara Kawitan, ring Ida Dewa Hyang Guru, dumogi ledang Ida nyaksinin saha ngicenin wara nugraha mangda sida pacang nemu kerahajengan.
Ring sekala, mepamit ring guru rupaka, ring semeton, bebanjaran, miwah sane siosan manut ketah sane sampun memargi iriki.
Inggih ngiring sareng-sareng ngerastiti mangda anake alit maka kalih nemu kerahajengan, tur petemon anake alit prasida ajeg kepungkur wekas.
Inggih, asapunika sane prasida katur antuk titiang”.
Setelah pembicara pihak keluarga laki-laki mengakhiri pembicaraannya, maka pembawa acara dapat melanjutkan ke acara pemberian nasehat kepada kedua mempelai dan serah terima antar Manggala banjar/desa. Apabila upacara mepamit di Merajan sudah selesai, maka kedua mempelai diajak bergabung bersama pengelingsir keluarga kedua belah pihak.
Selanjutnya pembawa acara dapat memberi kesempatan kepada keluarga kedua belah pihak secara bergiliran untuk memberi nasehat kepada kedua mempelai.
Disini dikemukakan contoh pokok-pokok nasehat yang terlebih dahulu dapat diberikan oleh pihak keluarga laki-laki.
“Inggih riantuk wenten pikarsa mangda titiang ngewentenang piteket amatra mantuka ring anake alit maka kalih, nanging titiang nunas ampura menawi wenten atur titiang nenten mantuk ring pekayunan.
Petitis titiang ring sang kalih, sane mangkin janten sampun ngelarang “grhasta” inggih punika kebawos “mepikurenan”. Sane lanang mewasta “Kepala Keluarga”, sane istri mewasta “Ibu Rumah Tangga”.
Piteket titiang ring sane lanang, inggih punika :
Pertama, swadarmaning/tugas kewajiban sang kepala rumah tangga ane mebuat tuah patut ngeruruh pengupa jiwa, ngeruruh pebuktian apang ada anggon ngemertanin raga, somah, miwah pianak.
Kekalih, sayaga teken pidabdabe mesima karma (bermasyarakat), pemekasne teken sesame pada manusa. Yan suba nyama braya makejang pada tresna sih, ento anggon kesugihan ane pinih utama.
Ketiga, bakti teken sang Guru Rupaka (Meme Bapa), keto masih teken matua apang patuh pelakuanne sekadi guru rupaka pagelahan. Tan patut melaksana kadi sesenggak Baline, “nyandat di teba”, bungane sumpanngin/bungain punyane kiladin, artine pianakne ane jegeg juang reramane lemenahang.
Sane mangkin piteket titiang ring sane istri, inggih punika:
Pertama, menawi wantah sangkaning jatu karma mawinan prasida ketemu mepikurenan. Mawinan dados mesikian mepikuren janten sampun sangkaning tresna sane janten sampun ketiba ring sang suami. Pemekas nyandang limbakang tresnane punika mantuka ring matua, ipah, saha sane tios-tiosan. Taler tan dados lali ring Aji Biyang (Bapa Meme) maka guru rupaka yadiastun pacang metinggal saking natah iriki riantuk tan sida pacang naur kepiutangan ring rerama.
Kekalih, kasih sayang ring suami patut kedulurin antuk patibrata inggih punika setia dan jujur kepada suami.
Inggih asapunika prasida antuk titiang mepiteket ring sang kalih dumadak wenten pikenoh ipun.
Selanjutnya kesempatan diberikan kepada keluarga pihak perempuan untuk memberikan nasehat kepada kedua mempelai.
“Inggih riantuk wenten pikarsa mangda titiang ngewentenang piteket amatra pinaka bekel ipun anake alit pacang mepikuren. Nanging petitis titiang kepertama, ketuju mantuka ring pengelingsir pinaka peserah titiang saha metempahang anake alit.
- Inggih, ipun anak alit titiang kantun wimuda durung pisan pratyaksa ring tata caraning alaki rabhi. Sane mangkin titiang nunas ring pengelingsir mangda ledang mepica pengajah ring separi polahing mesima, medesa, mebebanjaran, mepikurenan, miwah sakaluir ipun, janten sampun sewos desa sewos taler sima kramane.
- Asapunika taler ring sang Manggala, ledang ugi nerima ipun belog pacang misarengin pidabdabe ring banjar/desa pekraman
- Pet prade pungkuran wenten wicara, ngiring puputang wicarane punika nganutin sekadi pemargine mangkin mepengancan antuk arsa pada arsa
Selanturne petitis titiang kaping kalih ketiba ring anake alit maka kalih dumadak wenten kewigunan ipun.
- Mapan suba lakar ninggal swadarmaning Brahmacari ngardi ane madan Grhastha (berumah tangga), sing ja abedik gegodane. Gegodane ane paling utama tuah teka uli di deweke. Yen sida baan ngutsahayang, gegodane ane wit saking pedewekan ento nyandang kelidin apan ngerananyang tan rahayu pekurenane.
- Salinin laksanane. Eda nu ngaba laksana kadi nu bajang. Anutin laksanane kadi swa dharmaning “grhastha” mapan suba madan mepikuren. Cara sesonggan Baline, yen goba twara sida antuk ngesehin, nanging laksanane patut nganutin unduk.
- Nah, ene cening istri, sawireh cening lakar metilar uli jumah dini ene gisi pabesen Bapa/Aji: “ Dija ja cening megenah, tanahe ditu langkahin langite ditu sulubin”.
“Inggih pengelingsir sinamian, asapunika sida antuk titiang mapaungu atur. Pet wenten atur titiang sane nenten mantuk ring pekayunan titiang nunas geng rena sinampura”.
Kini giliran para manggala diberi kesempatan berbicara secara bergiliran berkenaan dengan serah terima antar manggala. Kesempatan pertama dapat diberikan kepada manggala dari pihak perempuan.
Manggala Praja/Dinas
“Inggih nawegang titiang mantuka ring pengelingsir sane wangiang titiang, para manggala dinas lan manggala adat sane wangiang titiang, titiang prajuru dinas saking banjar/desa ….. purun prasangga nyarengin bebawosan pengelingsir sinamian. Titiang nunas ampura antuk tambet tan uning matur, janten sampun nenten mantuk ring sejeroning pikayun.
Indik bebawosan sane piragi titiang iwawu sampun becik pisan. Sotaning titiang dados prajuru dinas, taler nyarengin mapaungu atur sapari indik anake alit istri warga banjar/desa titiange sane keambil ke …………
Mantuka ring prajuru dinas ring banjar/desa…… ring rahina …… tanggal …….. titiang melepas/nyerahang cacah jiwa warga titiang sane mewasta …….. ring manggala dinas banjar/desa …… saha mepiteges, rikanjekan ngewilangan surat-surat titiang misadia pacang ngelepas saking penduduk iriki saha ngewantu muputang surat-surat sane keperluang.
“Inggih pengelingsir sinamian, asapunika sida antuk titiang mapaungu atur.
Penyerahan oleh prajuru dinas banjar/desa dari pihak perempuan selanjutnya ditanggapi oleh prajuru dinas banjar/desa pihak laki-laki setelah diberi kesempatan oleh pembawa acara.
“Inggih nawegang titiang mantuka ring pengelingsir sane wangiang titiang, para manggala dinas lan manggala adat sane wangiang titiang, titiang prajuru dinas saking banjar/desa ….. purun prasangga nyarengin matur. Titiang nunas ampura pet prade wenten atur titiang nenten mantuk ring sejeroning pikayun.
Sotaning titiang dados prajuru dinas, taler nyarengin mapaungu atur sapari indik penyerahan cacah jiwa anake alit istri saking manggala dinas banjar/desa …..…………
Mantuka ring prajuru dinas banjar/desa…… ring rahina …… tanggal …….. titiang prajuru dinas banjar/desa…….. nerima penyerahang jajah jiwa anak alit istri sane mewasta …….. saha jagi unggahang titiang ring buku register kependudukan banjar titiang.
Taler titiang nunas ring prajuru dinas mangda ledang ngicenin “surat keterangan perpindahan penduduk” sane kebuatang anggen ngerereh “surat/akte perkawinan”, “kartu keluarga”, miwah sane tiosan nganutin uger-uger Guru Wisesa.
Inggih pengelingsir sinamian, asapunika sida antuk titiang mapaungu atur”.
Manggala Adat
Manggala/prajuru adat banjar/desa yang menyertai/menjadi saksi perkawinan adat Bali, pada saat mejauman diberi juga kesempatan untuk berbicara. Terlebih dahulu kesempatan itu dapat diberikan kepada manggala adat dari pihak perempuan.
“Inggih nawegang titiang mantuka ring pengelingsir sane wangiang titiang, para manggala dinas lan manggala adat sane wangiang titiang, titiang prajuru adat saking banjar/desa ….. purun prasangga nyarengin bebawosan pengelingsir sinamian. Titiang nunas ampura antuk tambet tan uning matur, janten sampun nenten mantuk ring sejeroning pikayun.
Titiang dados prajuru adat, taler nyarengin mapaungu atur sapari indik anake alit istri warga banjar/desa adat titiange sane keambil ke …………
Mantuka ring prajuru adat ring banjar/desa…… ring rahina …… tanggal …….. titiang melepas/nyerahang cacah jiwa warga titiang sane mewasta …….. ring manggala adat banjar/desa …… saha metempahang anak alit istri warga titiang.
Sampunang waneh ngicenan pengajah ring anake alit istri mangda sida antuka nganutin tata cara sane manggeh irika. Wenten sane kebawos desa mawa cara, janten sampun sewos desa sewos sima kramane.
“Inggih pengelingsir sinamian, asapunika sida antuk titiang mapaungu atur.
Penyerahan oleh prajuru adat banjar/desa dari pihak perempuan selanjutnya ditanggapi oleh prajuru adat banjar/desa pihak laki-laki setelah diberi kesempatan oleh pembawa acara.
“Inggih nawegang titiang mantuka ring pengelingsir sane wangiang titiang, para manggala dinas lan manggala adat sane wangiang titiang, titiang prajuru adat saking banjar/desa ….. purun prasangga nyarengin matur. Titiang nunas ampura pet prade wenten atur titiang nenten mantuk ring sejeroning pikayun.
Sotaning titiang dados prajuru adat, taler nyarengin mapaungu atur sapari indik penyerahan cacah jiwa anake alit istri saking manggala adat banjar/desa …..…………
Mantuka ring prajuru adat banjar/desa…… ring rahina …… tanggal …….. titiang prajuru adat banjar/desa…….. nerima penyerahang cacah jiwa anak alit istri sane mewasta …….. saha jagi unggahang titiang ring buku register banjar adat titiang. Taler anak alit istri jagi iring titiang nyarengin pidabdabe ring banjar pekraman, rawuh ring desa pekraman.
Inggih pengelingsir sinamian, asapunika sida antuk titiang mapaungu atur”.
Penutup
Setelah selesai pemberian nasehat kepada kedua mempelai maka pembicaraan sudah selesai, dan pembawa acara dapat segera mengakhiri/menutup pembicaraan.
“Inggih pengelingsir sareng sami sane wangiang titiang, manggala dinas lan manggala adat sane wangiang titiang, menawi bebawosan sampun puput. Dwaning titiang sane ngungkab bebawosanne titiang taler sane nyineb. Sedurung kesineb, titiang nenten lali nunas sinampura pet wenten atur titiang sane nenten munggah ring pikayun. Bebawosane jagi sineb titiang antuk nguncarang paramashanti, Om Shanti, Shanti, Shanti, Om.
Minggu, 28 Maret 2010
Percakapan Tentang Perkawinan Adat Bali
1. PENGANTAR
1 komentar:


c: text/html

text:
Page 1 of 1
makna sunari
Posted: Wed Mar 02, 2016 1:28 am
by I Wayan Sulandya
Om Swastiastu Ida Ratu pedanda,
nunas lugra tiang ratu pranda, napi kasukseman sunari punika? saat napi sunari nike ke anggen?,Kirang langkung tiang nunas pengampure, suksme
om shanti, shanti, shanti, om
Re: makna sunari
Posted: Mon Mar 14, 2016 6:02 am
by Ida Pedanda Gunung
Om Swastiastu.
Indik sunari punika boya berdiri sendiri, patut kedarengin antuk pinjekan kulkul, ketungan. Sunari= sunar=sinar+ i = idep. Nyinarin idep (idep = igama). Pijekan kulkul = Ugama = ulah. Ketungan = ambek, punika.

robotstxt: allowed

filter: keep


text:
Maca Dua Orang Dukun Dan Cerita Pendék Sunda Lainnya, tiang uning kawéntenan cerpén Sunda modérené sané sambung-sinambung yadiastun kantos warsa 1965. Uningin tiang taler indik rupan cerpén Sunda modérené sané karipta antuk suang-suang pangawi. Diastun durung naen ngaton, purun tiang mastikaang, cerpén Sunda modérené kantos mangkin kantun karipta. Cendet aturang tiang kantun wénten. Tur, purun mastikaang pangawinné sayan maweweh-weweh.
Sapunapi indik novél Sunda modérené? Pateh sakadi puisi miwah cerpén Sunda modérené. Napi buktinné? Puniki buktinné. Duk warsa 1914, sapunika Mikihiro Moriyama ngandikaang ring bukun danéné sané mamurda, Semangat Baru, kawedar novél Sunda modérené kapertama. Novélé punika mamurda Baruang Ka Nu Ngarora. Selanturnyané murunang déwék tiang nyambat novél Sunda modérené karipta lan karipta. Tiang murunang déwék nyambat sapunika, wénten bukti jagi aturang tiang. Bukti sané ngéténg-ngéténg: Hadiah Rancagéné sané jagi kaserahang warsané mangkin ring sastra Sunda modérené, sané molihang novél kakawian Godi Suwarna. Murdan novél punika: Sandikala.
Bukti sios, ngéténg-ngéténg ton tiang ring Surabaya. Duk punika wénten panyerahan hadiah Rancagé ring selagan panyerahané punika, wénten paméran buku sastra Jawa modéren miwah sastra Sunda modéren. Drika ton tiang lintangan ring lima novél Sunda modéren. I rika tiang ngrenggeng ring manah. Ten perah yén novél Sunda modérenné ten karipta sambung-sinambung.
Manahang tiang, kawéntenan sastra Jawa modérené tan doh masiosan ring sastra Sunda modérené. Mangda nénten raos kémanten pacang aturang tiang bukti. Duk ngatonin, Bunga Rampai Sastra Jawa Mutakhir sané kawangun antuk J.J Ras manah tiangé maklebeh lantas ngamedalang raos kadi niki: Ngawit 1912 kanti 1975 sastra Jawa modérené ten pegat karipta. Novél, cerpén, puisi kawedar kadi toya tukad Undané membah. Membah tan parérénan.
Riantukan sapunika kawéntenané, tan urungan sastra Jawa modérené, kantos mangkin kantun kasurat. Bukti ngéténg-ngéténg aturang tiang, nyabran panyerahan hadiah Rancagé, kantun wénten pangawi sastra Jawa modérené molihang.
Manawi Pak Madé pacang matakén ring kayun, napi ngranayang, tiang ngenjur-ngenjurang buku. Boya ngendogin sané ngranayang. Titiang mamanah nanginin anak sané sampun matangi. Nanginin antuk atur: sastra Sunda Modéren miwah sastra Jawa modérené, sampun kasurat sejarah kawéntenannyané. Siosan ring kasurat malintihan, kasurat taler kawéntenan sorohnyané. Sesuratané punika ngranayang tiang uning: sapunapi kawéntenan puisi lan cerpén Sunda miwah Jawa modérené, tur sapunapi kawéntenan novél Sunda lan Jawa modérené. Sakéng nanginin antuk atur punika, lanturang tiang ngaturang patakén, napi mawinan sastra Bali modérené durung kasurat sejarahnyanéné kadi sastra Sunda lan Jawa modérené? Yén tlektekang tiang kawéntenan sastra Bali modérené tan bina ring sastra Sunda lan Jawa modérené. Puisi Bali modéren sampun janten sira sané ngawitin nyurat. Sira-sira kémanten raris nyurat kantos mangkin taler sampun janten. Sapunika taler cerpén Bali modérené. Novél, diastun kantun pegat nyambung, sampun janten sira ngawitin sampun janten taler sira sané nyurat kantos mangkin. Sapunika taler drama miwah prosa lirik Bali modérené.
Tiang ngaturang pitakén sapunika boya nandruhin buku sané kasurat antuk Bapak Tusthi Eddy miwah kanténan tiangé Nyoman Darma Putra. Boya. Tiang matakén sapunika kantos matuuh sia dasa nem tiban, sastra Bali modérené, sejarahné kasurat wawu malintihan. Durung masorohan.
Kedeh tiang matakén sapunika, riantukan sejarah sastra Bali modérené yén kasurat masorohan pikenohné nénten akidik. Pikenoh sané utama, pinaka bukti, sastra Bali modérené yukti wénten ring jagat Baliné. Kawéntenané nénten cerpén kémanten, sakéwanten, kategepin taler antuk novél, puisi, drama, miwah prosa lirik. Siosan ring punika, wénten pikenoh siosan. Anaké Bali, nénten ja nganggén basan duéné antuk nyurat kakawin, gaguritan, usada, miwah tatwa kémanten. Sakéwanten nganggén ngwéntenang sané durung naen wénten tur kantos mangkin wénten. Ten sios, ngwéntenang sastra Bali modéren. Dumadak wénten sané nyurat! (IDK Raka Kusuma)
Kaketus saking :
* http://www.balipost.co.id/mediadetail.php?module=detailberitaindex&kid=19&id=16726


text:
Olih I Wayan Juniartha
Jenis makanan tradisional to nak menunjukkan watak suku bangsané, kéto téoriné I Wayan Cupak Bagus.
Sedeng liang krama sekaa tuaké. Ada né ngirim tum céléng 200 tur kacang goréng 2 kilo. Maklum paek Pilkada, rajin tim suksésé ngirim jotan kija-kija. Yén ada nak ngejot patutné tampi, disubané jotan dadi tai memilih tetep nganggo hati nurani; keto semboyan sekaa tuaké.
"Contoné jlema Jawané," keto abetné I Wayan.
Jlema Jawané paling demen kén témpé lan tahu. Ajiné mudah, ngaé né sing ketil, tahan lama, gizi né tinggi tur nyidayang kombinasiang ajak makudang-kudang bahan makanan ané lianan; adungang jak nyuh dadi botok, ajak asem lan kecap dadi témpé manis, isinin tepung dadi mendoan.
"Artine jlema Jawa to demen irit, sing demen ribet, sing demen waktuné telah krana urusan makan dogén."
To makrana jlema Jawané nyidang nabung, jemet magaé tur kuat magaé.
"Yén jlema Bali mula demen kén dedaaran ané ribet."
Contoné lawar. Yén ngaé lawar, lakar kabasané gén ba liu sajan jenisné. Matektekan basa gén ba liu sajan nyuang waktu lan sumber daya manusia. Di subane pragat, sing lewat pat jam ba masem lawaré.
"Yén ngoréng témpé lan tahu padidian nyidayang mragatang. Yén lawar, harus ramé-ramé mragatang. Sing ada nak nglawar padidiané. Nglawar padidian to patuh jelékné ajak maceki padidi."
Artiné, jlema Baliné mula demen ramé-ramé, demen kumpul jak nyama braya, demen mesuang pipis lebih anggo dedaaran.
"Krana demen kumpul-kumpul né ba waktu anggo magaé dadiné bedik."
Apabuin liunan dedaaran Baliné mula malakar bé céléng.
"Yén suud naar témpé tahu nak cedang matané. Yén suud naar lawar céléng tur nyiup komoh, nak asli pesu kiapé. Tungkulang kiap asli sing nyidang magaé."
Anggut-anggut krama sekaa tuaké. Sing ada ané bas serius ningehang téoriné I Wayan. Konyangan lebih serius ngarap tum lan kacang. Anteg jatahné I Wayan ba gragasé kén krama sekaa tuaké.
"Jlema Baliné masi demen sajan kén dedaaran ané isiné makudang-kudang jukut tur rasané lalah, calah srombotan."
Artiné, jlema Baliné mula demen kén ané maadukan, ané ngaé peluh pesu lan basang méncrét.
"To téorin cangé, yén cenik-ceniké jani demen ken pizza, KFC, lan McDonald, artiné watakné ba calah jlema toris masi," kéto abetné I Wayan sambilanga nyemak lumur tuakné.
Ba sing misi apa lumurné, duman tum céléngné masi ba ilang kija kadén, toplés kacangé masi ba puyung. Kéto ba adaté di Bali; yen bas liunan mapeta sinah lakar sing maan duman apa.


text:
Ngelaksanayang Tri Kaya Parisudha
Om Swastyastu,
Bapak/Ibu Guru sane wangiang titiang, Ida dane sareng sami sane dahat suksmayan titiang. Kaping ajeng ngiring iraga sareng sami ngaturang pangayubagia ring Ida Parama Kawi, Ida Sang Hyang Widhi Wasa, saantukan ring keledangan lan wara nugraha Ida, Ida dane prasida rauh ring galah sane becik puniki. Ri kalane puniki, titiang pacang ngaturang dharma wacana indik “Ngelaksanayang Tri Kaya Parisudha”
Ida dane sane wangiang titiang, Tri Kaya Parisudha inggih punika ajahan kebenaran Agama Hindu. Tri Kaya Parisudha ngawit saking semboyan dharma sane mamunyi : “ paropakaran punya ya, papaya, para piadanam “ tegesipun Tri Kaya Parisudha kawangun antuk tiga kruna, kapertama Tri tegesnyane tiga, Kaya tegesipun gerak utawi perbuatan lan Parisudha sane mateges suci. Tri Kaya Parisudha tegesipun tiga gerak utawi perbuatan sane musti kasuciang.
Ring kalpa puniki meweh pisan iraga nemu manusa sane berbudi pekerti luhur, mawinan irika iraga sareng sami musti menanamkan ajaran – ajaran kebaikan ring semeton irage sareng sami. Uning iraga yening Tri Kaya Parisudha inggih punika tiga perbuatan sane becik, ring ajaran puniki wantah mrasidayang anggen pedoman iraga sareng sami rikala melajahin napi arti kebaikan mangda mencapai tetujon Agama Hindu inggih punika “ Moksa “.
Tri Kaya Parisudha, wenten tiga bagian inggih punika, Kayika Parisudha, tegesipun perbuatan utawi laksana sane becik. Conto nyane inggih punika nenten menyiksa utawi membunuh makhluk lain. Wacika Parisudha, tegesipun perkataan sane becik. Umpami, nenten ingkar ring satya utawi ucapan, nenten nguluk uluk . Manacika Parisudha, tegesipun pikiran sane becik. Conto nenten ingkar ring Karma Phala.
Yening iraga sareng sami makarya perbuatan sane jahat wantah hasil sane katerima sami buruk, sebaliknya yening iraga makarya perbuatan sane bacik wantah hasilnyane sami becik sakadisemboyan sane mamunyi:
Ala ulah ala tinemu : perbuatan buruk hasilnya sami buruk
Ayu pikardi ayu pinanggih : perbuatan sane becik hailnya sami becik.
Ainggih kadi asapunika dharma wacana sane prasida aturin titiang ring galahe sane becik puniki. Titiang nunas pengampura lan nenten titiang ngaturang suksmaning ring manah. Pinaka pamuput atur, pinih untat sineb titiang antuk Parama Shanti,
OM Shanti Shanti Shanti OM


text:
status anak
status anak
Tityang Matur Pinaken Akedik rehning tamet tityang kelintang pisan...indik seumpame wenten anak istri saking kasta brahmana ke hamilin antuk saking kasta tiosan sakemaon ipun anak istrine punika raris budal sedereng ipun kesakapain ring jumah anak lanang punika nah raris Ratu pedanda anak istri sane mobot punika ke upakarain ring jumah ipun indik pianak ipun sapunapi ...nike sane banget pinunas tityang apure .
Om Santih Santih Santih Om
Who is online
Users browsing this forum: No registered users and 2 guests


text:
°°°
Nyambatang tuara bani rasané sube keliwat nganti kelangen I Guna nolih kejegégan Luh Ratna.
"Bli ne engken carané nyawabin bli?" kéto Luh Ratna metakon.
"bli ngudiang bengong?"
"engken luh?" mekesiab I Guna timbalin petakoné Luh Ratna.
"ene engken carané nyawabin, orin je tiyang bli." Luh Ratni maakin I Guna ngae runtag, uyang paling kebus dingin awakné. Di kenehné sube jejeh ulian pakianné dekil ento engas, aget masih Luh Ratna anak nganggo parfum luar negeri. Ia miik ngelikub ngengkebang lusuhné I Guna di restorané ento.
I Guna enu masih mepangenan nolih kinyukan bibih Luh Ratna naar nasi misi bé siap megoreng renyah. Melenan tekén I Guna dedaran ané sube beliangé ngajak Luh Ratna abedik tusing maan nundikiné. Ia merasa jejeh ulian tusing taén tusing masih bisa naar ané kéto-kéto apabuin biasané yen medaar bibihné sing siep-siep ulian kinyukané.
"bli daar, ngudiang uli tuni bengong?"
"Luh jegeg." keto pesautné I Guna bengong.
"bli, daar malu be petengné tiyang lakar mulih. Enggalang gaénin tugasné." Luh Ratna nundikin I Guna ngenggalang nyemak tugasné laut mragatang mekejang.
Mekejang tugasné Luh Ratna ané kelompok ajaké ia kanti ané tugas pedidi gaénange teken I Guna. Sube kanti jam dasa peteng enu masih di restorané ento. Tugasné sube mekejang telah gaénine dedarané sube masih telah daarné tekén I Guna. Memaksa apangé enggal telah, kinyukané subé care tusing medaar aminggu.
Sube merasayang peteng Luh Ratna ngajakin I Guna mulih uling restorané. Sagét I Guna malunan mejalan merasa sube care biasa padahal mare acepok ke réstoran. Kondén neked disisi di tangga meglebug I Guna. Luh Ratna merasa sube mesemu jelék, aget dugas ento masih anaké ané di réstorané sube pade mulih. Ada anak bajang truna ane nepukin ngedekin ulah I Gunané ento.
"sing dadi adéng beli." raos Luh Ratna ngemak limané I Guna.
Ia tusing bani ngorahang ape, dikenehné mesemu elek teken Luh Ratna. Kewala, ia masih demen maan ngisiang limané Luh Ratna. Merasa melénan, yen Luh Ratna halus limané ulian liunan perawatan yen I Guna limané kasar ulian liunan nyemak gegaén.
Petengé ento I Guna atehangé mulih nganti di depan gang. Ngalih tongos kostné I Guna buin mejalan mecelep gang, nanging tusing care di desa yen jam dasa sube suung mangmung melenan di kota nu ramé. Di gang apabuin di jalané ngaénang I Guna elah mejalan. Enu masih I Guna ngingetang semu manis Luh Ratna, apabuin limané ané halus. Kadirasa nampak miik limané Luh Ratna enu neket di limané. Neked di kostné ané gedené tuah 2x2 ngengalang ia nyemak buku. Buin maniné lakar maan dosén ané demen nunjukin mahasiswané. Tuah maan galah ajam melajah, saget sube maglebung di pesaréané ané metatakan kasur tipis.
Di subané lemah, jam 5 semeng I Guna ngencolang luas mejalan lakar nyemak koran. Ia sube biasa sebilang semengan dadi loper koran keliling di sekitaran tongosné ngekos. Di subané nyansan ngelemahang mare lantas nuju ke kampus. Yen ade galah setoden ke kampus maan masih ke peken meburuh negen barang. Kéto masih liburan pasti sube nongos di peken meburuh nganti sanje. Di subané neked di kampus Luh Ratna sube malunan neked di kelas. Sebilang metemu setata ngaduang kenyem manis ngaénang I Guna nyansan tresna ngajak Luh Ratna nanging tusing sanggup lakar nyatuang.
"jam kude beli neked sirep dibi?" metakon Luh Ratna maekin I Guna.
"engsap beli luh ulian sube kiap sajan." pesautne I Guna.
"ampura bli ngerepotin kanti peteng, pasti sing maan melajah beli dibi." Luh Ratna merasa pelih ulian tawangé I Guna sebilang wai maan dogen galah melajah setoden mesaré.
"sing kénkén luh, beli demen nulungin luh." keto I Guna merasa sanggup lakar nulungin Luh Ratna diastu je ento kéweh.
Jam pelajarané sube mulai, dosené ane nunjuk-nunjuk mahasiswané apangé nyawab sube masuk ke kelas. Ditu Luh Ratna ketunjuk, mekejang bakatangé nyawabin ulian dibiné sube I Guna ane ngaenang jawabané ento. Pelajarané sube suud mekejang pade mulih. Keto masih Luh Ratna nagih ngatehin I Guna mulih. Ia masih merasa demen dikenehné jani maan lakar negakin mobil ané meAC ento.
"mai ajak tiyang mulih bli." Luh Ratna ngajakin I Guna menek di mobilné.
"sing ngerepotin beliné?"
"menek beli, atahine je mulih." Luh Ratna mukakin pintu mobilné ngelaut I Guna menek di tongos simalu paek teken Luh Ratna.
Ditu lantas ia saling kenyemin, mirib sube biasa tusing care dugasé mare makenalan. Buin Luh Ratna ngidih tulungan teken I Guna, keto masih I Guna tusing taen ngorang tusing nyak lakar nulungin.
Di subané neked di depan gang kosné Luh Ratna mekenyem mukakkin pintu mobilné. I Guna adéng-adéng pesu uli mobilné Luh Ratna ulian liang kenehné ngidang pedaduanan ngajak Luh Ratna. I Guna mekenyem keto masih kewales teken Luh Ratna ngaénang demen kenehné I Gunané. Tusing mekisid masih uling di depan kosné nganti mobilné Luh Ratna ilang uli matané. Sledetné nyihnayang anak kasmaran, mare joh mobilné Luh Ratna ngelantas I Guna ngénggalang ke kosné.
°°°
Sawetara dinané ento jam 9 peteng, enu iteh I Guna ngisiang buku sambilangé ngaénang Luh Ratna tugas. Kanti tugas pedidiné bisa engsapiné ulian demen hatiné tekén Luh Ratna. Sagétan hapé bututné memunyi cihna ada nelponin. Di hapéné metulis Luh Ratna memanggil. Ngudiang bisa peteng-peteng tumbén Luh Ratna nélponin. Luh Ratna biasané tuah sms tusing taén nelponin I Guna. Limané ngejer lakar ngangkat telponé Luh Ratna.
"hallo, Luh?"
"beli."
"ngudiang luh nélponin beli?"
"ade né lakar satuang tiyang tekén beli." keto Luh Ratna ngeraos tekén I Guna.
I Guna ngejang tugasné ané subé buin bedik lakar pragat," ape ada lakar satuang luh teken beli?" sambung petakoné I Guna.
"Sebet tiyang beli, atiban tiyang tusing nyidang ngengsapang." saut Luh Ratna.
Mekesiab I Guna ningehang munyin Luh Ratna ento, ia tusing ngerti ané kenehangé tekén Luh Ratna. Ia masih tusing nawang unteng satuané Luh Ratna bisa ngeroas kekéto. "beli sing ngerti, maksud Luh engken?, tegarang jelasin luh." saut I Guna penasaran tekén apa ne orahangé Luh Ratna.
"Tiyang kalahin tunangan beli, sube atiban jani tusing ngidang ngengsapang. Kanti jani tiyang enu pedidi sing bani nerima nak muani elénan." munyin Luh Ratna ditelpon care anak sebet. Mare ningehang satuané Luh Ratna nyangetang ngejer limané I Guna. Kebilbil maslegeg bingung ape ané lakar orahangé buin. I Guna tusing taén madan nawang metunangan, jani sagét Luh Ratna nyambatang buka kekéto. "De to sangetange Luh, miribang tusing jodoh buat i luh." ngelagasang I Guna mesaut keto, di kenehné subé bingung tusing ngerti tekén masalah kekéto.
"sing nyidang tiyang beli." saut Luh Ratna nyansan baat munyiné di telponé.
"ape men beli tusing nawang ne keto, yen pelajahan takonin Luh sinah simalu jawab beli." konden pragat munyin I Guna sube di telponé munyi "tut..tut..tut" ciriné subé pegat sambungané.
Buin maniné tepukiné Luh Ratna mesemu sebet. Miribang enu kenehangé unduké dibi ané maan satuangé teken I Guna. "Nak éngken dibi, beli tusing ngerti luh. Maksud luh engken ento?" metakon I Guna tekén Luh Ratna.
Tusing pesu munyi apa, Luh Ratna nyelieb ngeliwatin I Guna.
"Ting" munyin hapé bututné I Guna, misi sms ane tulisané memunyi "beli, lan ketemu mulih kuliah". Lega hatiné I Guna kewala nanggehang penasarab tekén munyin Luh Ratna di telpon ibi sanje.
Di mulihné buin ajaké dadua matemu di tetamané. Ditu ade tongos care balé kambang negak pedaduan. "Beli sebet bli." semu sebet Luh Ratna.
"pelih metakon luh ngajak beli. Yen unduk ento beli sing nawang. De ento sangetangé luh, lan kuliahé malu resepang apange ngidang lulus." I Guna nganjekang raos.
"kalahiné pidan tiyang beli, ulian sayang tiyangé keliwat ngajak ia." sambungné Luh Ratna.
"men kudiang nasib adané, miribang ade anak ané luungan tekén ia ané lakar teka. Sabar luh." I Guna ngingetin Luh Ratna.
"sube liu ade anak maakin tiyang beli, kewala tiyang sing nyak nerima. Merawat sing ngidang ngesapang tunangané pidan diastun ia jani subé ngelah né lénan." saut Luh Ratna ngaénang jejeh hatin I Gunané merasa saihané liu ngedotang Luh Ratna. Merasa tekén tuara miribang tusing lakar pantes mesaih ngajak Luh Ratna.
Sakéwala ulian subé uli pidan mendem rasa, I Guna merasa lakar nyambatang rasa tresnané teken Luh Ratna. Yadiastun trima sing ketrima dikenehné ne penting satuang apangé galah. Merasa sakit yen rasané kapendem apabuin takut ade anak muani ngemalunin ngelemesi Luh Ratna.
"Luh dadi beli nyatuang?" I Guna mongahang dewék lakar nyambatang isin hatiné tekén Luh Ratna.
"apa ané lakar satuang beli?"
"sujatiné beli demen teken Luh"
"ampura beli, tiyang sing nyidang" saut Luh Ratnané ngaénang sebet keneh I Guna. Ditu lantas bengong I Guna tusing bani nolih Luh Ratna buin, merasa tresnané katolak tusing pesu satua ape. "Tiyang tusing nyidang ngengsapang ane malunan beli, boye je ulian ape beli." Luh Ratna nyadokang raosné.
Remrem langitné sube care nawang sebet I Gunané. Diastun tresnané tusing kadi arepang, ia ajaké dadua tetap masih saling hubungin. Tusing kanti pegat, sampe abulan tetap luung mekabar. Ditu masih iseng-iseng nyambatang tresnané nanging tetep Luh Ratna kukuh tusing lakar nyidang nerima tresnan I Gunané. Telah sube miribang uleh-ulehané I Guna lakar ngelemesin Luh Ratna. Sedina-dina lawat Luh Ratnané ade nerawang dikenehné kewala nyansan mekelo nyansan nyakit keneh ulian tusing kadi arepang. Luh Ratna masih tusing ngejohin I Guna ngaénang ia merasa ade harapan setondén Luh Ratna ngelah gegélan.
Di petengné I Guna mesliahan di kamarné, ulian dinané jani ia libur kuliah. Dinané ento awai ia tusing mekita ngudiang. Rasané enu sebet tresnané tusing kewales Luh Ratna. Ade kenehné lakar nelponin nyaruang metakon unduk di kampus. Ngemak hapé bututné mecik nomor télpuné Luh Ratna. Ping telu tusing ade ngangkat, limané sube ngejer ngisiang hapéné. Ia buin nyobakin nelponin kanti ping pat mare mesaut uling telponé.
"halo beli." saut Luh Ratna.
"luh adi tusing angkat télpon beliné?" I Guna nyekenang metakon.
"tiyang ade masalah di keluarga bedik bli."
"yen keto, sori beli ganggu luh, lakar matiang beli nah." sambung I Guna merasa pelih.
"sing kenken beli, luung masih ade ajak tiyang jani megendu wirasa." saut Luh Ratna ngaénang lega hatiné I Guna.
Uli di telponé Luh Ratna nyatuang masalahné di keluargané. I Guna anak mule sabar nawang masih bedik sesuluh hidup. Ditu lantas ia nyatuain Luh Ratna ngemang tutur melah ngaenang Luh Ratna demen metuturan ngajak ia. Ade kanti ajam lebih di télpon kanti "tuut...tuut...tut" memunyi pulsa I Gunané sube telah. Lantas Luh Ratna milu nimbalin nélponin I Guna. Tusing inget teken galah subé kanti jam 12 peteng enu masih ngisiang télponé. Yen biasané I Guna sube sirep buin maniné inget lakar kuliah. Kewala, ia nyaruang kiapné ulian enu demen metuturan ngajak Luh Ratna.
"yen Luh dadi gegélan beliné sinah sube demen pesan hatin beline. Luh ne mule sanget arepang beli." munyin I Guna ngerayu.
Mekelo Luh Ratna tusing mesaut, ngeranayang I Guna mekeneh miribang sube sirep Luh Ratna ditu.
"Luh..."
"beli, tiyang dot pesan ade anak muani ané lakar saja-saja tresna sayang tekéning tiyang." saut Luh Ratna mangunin I Guna uli tuni subé ngudap buin jani seger.
"yen beli dadi gegélan Luh ape je ento beli siap lakar ngayahin. Keto saja tresnan beliné luh." nyadokang raos I Guna ngarepang tresnané katrima.
"kené beli, lan je jalanin kewala jani tiyang tusing engsap teken ané pidan. De beli sebét, gaénang tiyang apang engsap." saut Luh Ratna, I Guna merasa liang kenehné. Anak luh ané abulan uberiné saget sube nerima tresnané kewala ade masih sebetné ulian Luh Ratna konden pedas engsap tekén gegélan ané malunan. Ento ngaénang jejeh kenehné tresnané lakar dadi pelaliané. Nanging I Guna mula anak muani teguh, apan semangatné lakar ngaénang Luh Ratna bagia ngeranayang ia menjanji lakar ngayahin Luh Ratnané. (Mesambung)


text:
Ritatkala Ida Sang Prabhu Yudhishthira ngraos majeng ring Ida Sang Prabhu Salya, Ida Sang Prabhu Krishna prasida matemu majeng ring Sang Radhéya. Ida mawacana. “Sang Radhéya sané luwih, titiang miragiang orti, sangkaning krodané sané mamurti I Déwa masumpah nénten jagi mayuda kantos mati. Ri sampun Ida Bhagawan lebar, I Déwa mangda mayuda, ri kantun nénten kasep galahé ngiring masikian sareng Panca Pandawané utawi masikian arahina kémanten mangda prasida nyédayang Ida Bhagawan Bhisma. I Déwa mrasidayang nyédayang Ida Bhagawan Bhisma, meseh I Déwané. Ri sampun padem, I Déwa sida mawali majeng Sang Duryodhana.” Sang Radhéya ngakak majeng ring Ida Sang Prabhu Krishna tumuli ngraos. “Bas cara anak cenik pamarginé ento, Krishna. Titiang uning Sang Krishna dahat tresna ring Sang Pandawa, sakémaon sinampura titiang sampun mabéla pati majeng ring semeton titiang Sang Dhuryodana. Kalahin titiang, nasib titiangé wantah sampun katitah. Nénten ja wénten anak sané sida menehang.” Toyan panon Ida Sang Prabhu Krishna ngetél manggihin kawéntenan perwirané sané dahat utama sakémaon pacang padem ring payudan.
Sasampuné rauh saking genah Ida Bhagawan Bhisma, raris Ida Sang Prabhu Yudhishthira nyobyahang majeng ring makasami prajurité parindikan yudané pacang mamargi. “Perangé tan sipi pacang mamargi. Yén manawi wénten sané pacang masikian sareng Pandawa durusang, sami pacang katampi antuk manah sané becik.” Mirengang baos Ida Sang Prabhu Yudhishthira puniki, Sang Yuyutsu, silih sinunggil semeton Dhuryodanané mésaur. “Titiang dahat ngaptiang pacang masikian yéning Sang Prabhu ngayunin.” Ida Sang Prabhu Yudhishthira dahat seneng majeng ring Ida Sang Yuyutsu. Ida ngandika, “Tuhu. Titiang garjita pisan pacang manampi napi malih yéning manahang titiang Ida Sang Prabhu Drestarata pacang bagia, ri tatkala Ida lebar, wénten silih sinunggil putranidané sané pacang kantun maurip.” Ri tatkala punika makasami res-res kayuné duaning ngélingang sumpah Ida Sang Bimaséna pacang mademang sami mesehé. Ida Sang Prabhu Yudhishthira meluk kawéntenan Sang Yuyutsu tur nerima kawéntenanyané.
Ida Sang Prabhu Yudhishthira ngrangsuk malih busananidané sané ngreneb ngawé res-res sang sané ngatonang, kalanturang olih Bima, ngraris Arjuna, Nakula, lan Sahadéwa. Panca Pandawané puniki dahat ngresresin pisan duaning kalintang krodha tur pinaka déwaning mrtyuné. Makasami prajurité turun saking krétanidané. Sununé kaswarayang turmaning kendang ageng sané suarannyané sakadi gebugan toyané di segara.
Sang Duryodhana ngamanggihin kawéntenan Panca Pandawané ring genah yudané kamargiang. Ida mamanah nglanturang mamargi nuju Bhagawan Drona. Ida ngandika: “Panggihin Ratu, panggihin prajurit Pandawané sané dahat ageng puniki. Sang Dhrishtadyumna, sisyan I Ratuné, sané madué utsaha mélanin mangkin. Titiang manggihin akéh perwira sané wénten ring Pandawané minakadi Bima lan Arjuna, irika ring arepné titiang manggihin Sang Satyaki. Sang Wirata lan Sang Drupada sayaga pacang mayuda. Panggihin ring genahé puniki Sang Dhrishthaketu, Sang Chekitana, lan Sang Raja Kasi sané sayaga pacang mabela pati. Ring uri wénten prajurit utama, Kunti Bhoja, lan Sang Saibya. Makakalih putran Ida Sang Drupada sané tiosan wénten ring ajeng Krétan Ida Sang Arjuna. Sang Yudhamanyu lan Sang Uttamaujas, Abhimanyu marérod sareng makasami putran Drupadiné siosan. Makasami perwira utama, Ratu. Ngiring mangkin panggihin prajurit titiangé. Titiang jagi ngwilwilang peséngan prajurité sami. Ratu kasarengain Ida Bhagawan Bhisma, pinaka panglingsir Kuruné. Sang Radhéya sané dahating pageh lan Ida Rsi Kripa. Ida nénten naenin kasor ring payudan. Sang Aswatthama lan Sang Wikarna wénten nulungin titiang, punika taler Sang Bhoorisrawas, putran Ida Sang Somadatta. Prajurité puniki nénten sida katakehin akéhnyané sané kapucukin olih Ida Bhagawan Bhisma, pinaka kakiang titiang sané dahating kapuja. Ratu, ring yudané sané pacang kamargiang puniki titiang nunas Ratu sané nyaga kawéntenan Ida Bhagawan Bhisma.”
Ida Bhagawan Bhisma manggihin kawéntenan Sang Dhuryodana sané nyiksikin kawéntenan prajurité tur mabebaosan sareng Ida Sang Bhagawan Drona. Ida Bhagawan Bhisma mikayunin pacang mayuda ngarsayang mangda cucunidané sida makenyem. Ri sampuné sami sayaga makasami nyuarayang suaran sunu pinaka yudané pacang mamargi. Ida Sang Prabhu Yudhishthira nglanturang nyuarayang Anantawijayanyané. Ida Sang Nakula nyuarayang Sughosha tur sunun Ida Sang Sahadéwa, Manipushpaka, sida kapirengang sasampuna. Ngraris sami nyuarayang susun ida makasami, minakadi Sang Prabhu Kasi, Sang Sikhandi, Sang Satyaki, Sang Dhrishthadyumna, Sang Wirata, Sang Drupada, putra-putran Ida Déwi Drupadi, lan Sang Abhimanyu. Suaran sununé makasami dahat ngresresin sané ngawinang suargané taler sareng ngrasayang yudané ring Kuruksetra.


text:
Nak Luh ané kénkén ané kadanén jegég?
Tumbén Ni Luh Makin Digosok Makin Sip ngemang topik diskusi krama sekaa tuake.
“Ané solahné calah sekar sandat, yadiastun warnané sing girang nanging miikné mangalub, bakti ken nak tua, sayang kén kurenan, dueg ngurus panak, dueg ngaé dedaaran, dueg matuasan, sregep manyama braya. Intiné, jegég to boya ja urusan jeneng lan body, nanging urusan solah lan bikas, inner beauty,” keto ceramahné I Madé Mata Keranjang.
Kikik-kikik krama sekaa tuaké ningehang pasautné I Madé. Sing ada né percaya kén bungutné I Madé. Nak patuh kelas bungutné I Madé jak bungut politisi, anggota Déwan, Gayus Tambunan, Ariel Peterpan lan maling pretima. Kelas bungut maong ané “selalu ada dusta di antara kita”.
“Ehm, yén seken jegég to urusan solah lan bikas, tong ngudiang Bli Madé sesai sajan ngemplongin kurénan Bliné ané polos to? Tong ngudiang masi Bli Madé sesai sajan nyodog di kapé remang-remangé sambil mejek-mejek CO jegég ané body-né moleh,” Ni Luh sengit matakon.
I Madé langsung kenyem-kenyem sing masaut. Nak nau sajan ia urusan nak luh. Yén ba nak luh sengit mula sing dadi sautin. Luungan ba mendep, luungan bunguté anggo nyapu tuak lan lawar kuwiré.
“Nak luh ané jegég to ané bisa ngaba awak di jaman ané kéweh nénénan. Bisa ngalih gaé anggo ngisinin payuk jakan kulawargané, nanging tetep bisa dadi ibu rumah tangga ané sregep, nu bisa ngaénang kurenan kopi. Karir né luung, keluarga sing terlantar,” kéto abetné I Wayan Lintah Benalu.
I Wayan né nak pengangguran intelektual (jlema ané demen sajan ngorta lan mapeta, marasa paling nawang, nanging sing bisa nyemak gaé apa). Gaéné tuah jangkak-jongkok; semengan nyongkok ngantosang kopi anget lan nasi lebeng, tengainé nyongkok di rurungé ngecel siap, sanjané nyongkok di warung tuaké. Kurenané ané magimeh nyemak gaé kema mai maburuh apang nyidayang meliang I Wayan kopi, apang nyidayang meliang siapné I Wayan baas lan vitamin.
“Béh, jeg lega sajan lekad dadi muani Bali calah Bli Wayan né. Artiné, ia menurut Bli Wayan to, nak luh to jegég yén suba nyak dadi budak kéto? Ba lemah peteng ngalih pipis, ked jumah buin harus ngayahin kurénan ané awaian gaéné tuah nyongkok lan pules. Yén sing nyak keto lantas orahanga nak luh ané sing ngerti kodrat, sing ngerti swadharma istri, lantas alianga mitra?” Buin Ni Luh nyakcak.
Sing ada ané bani masaut krama sekaa tuaké. Ada ané krana marasa pasautné Ni Luh mula beneh. Ada ané krana jerih sawiréh Ni Luh ané ngelahang warung tuaké. Yén pelih mamunyi bisa-bisa mani puan tuaké timpurina baan methanol kén Ni Luh, kenehé ngalih liang payu di rumah sakit mungkulan.
Uli pidan jegég kalawan tusing jegég to sing taén nak luh ané nentuang. Yén sing nak muani ané nentuang (jegég to artine wajah ayu, body seksi, nyonyo gedé, betis mulus) sinah perusahaan-perusahaan komersial ané nentuang—uli perusahaan shampoo, parfum, jamu pelangsing badan kanti body lotion—(bok ané jegég tuah bok ané lembut, sosoh, lantang, selem; kulit ané jegég tuah kulit ané putih; bangkiang ané jegég tuah bangkiang ané rengkiang, awak ané langsing; batis ané lantang; yén dot jegég harus nganggo baju né, béha to, kenip né, pupur to). Artiné yén kulit selem, awak mokoh, bok keriting, nyonyo cenik, jeg asli ba sing jegég kadanin.
Nak muani nentuang jegeg madasar “ke-butuh-ané”, perusahaan-perusahaan nentuang jegég apang ngancan liu maan pipis uli nak luh-nak luh ané mabalapan meli barang krana dot jegég.
“Uli jani nak cang ané lakar nentuang apa to jegég,” nengkik Ni Luh.
Sing ada ané bani masaut.


text:
Banyu Pinaruh sajeroning umat hindu kategesin mawit saking kekalih kruna inggih punika saking kruna banyu mateges toya, miwah pinaruh mateges pangweruh (pengetahuan). Cutetnyané banyu pinaruh punika kaselehin pinaka toyan kaweruhan sané setata membah tan telas.
Ring rahinané puniki, nepet Redité Paing wuku Sinta, akéh kramané sami ngawit sadurung endag surya sampun matangi tur sayaga melukat sareng kulawarga sané prasida kalaksanayang ring jero soang-soang miwah ring genah lianan jangkep antuk sarana sané kabuatang anggén melukat banyu pinaruh. Kramané melukat malarapan masiram ngrisikin raga miwah keramas saking sekala, yéning saking niskala banyu pinaruh mateges ngicalang mala, leteh sané neket ring angga sariran manusa pinih utamanyané sané neket sajeroning pikayunan sadurung mawali pacang kadagingin pangweruhan.
Sajeroning melukat, krama sané magenah ring pegunungan minakadi ring Karangasem makanten ri kala mabanyu pinaruh sering melukat ring klebutan-klebutan toya (tirtha), telaga miwah tukad sané nampek. Yéning krama sané magenah ring wewengkon sané nampek sareng segara minakadi Dénpasar, Badung, Klungkung miwah sané tiosan nglaksanayang banyu pinaruh ring pasisi. Simbolisasi nglaksanayang banyu pinaruh ring tukad negesang pangweruhan sané sampun kaplajahin ri kala rahinan Saraswati prasida antar membah, yéning simbolisasi nglaksanayang banyu pinaruh ring segara negesang pangweruhan punika prasida ngawinang kaweruhan manusa sayan limbak tur nglebur sakancan tambeté (awidya), simbolisasi banyu pinaruh ring klebutan toya nyihnayang pangweruhan punika kaptiang mangda dados sakadi sumber pencerahan, majeng kahuripan krama miwah déwék ngraga kawigunayang sajeroning paindikan sané becik lan dharma.


text:
OM Suastiastu,
Ratu Padanda, pinaka pamuput yadnya, sane wangiang titiang, Para Manggala lan Wara Nayaka sane mustikayang titiang, taler para pamilet pamuspan sane kusumayang titiang.
Inggih para pamedek sareng sami sane banget subaktinin titiang, kasinahannyane ida dane sampun sauninga, napi mawinan iraga sareng sami nyakupang tangan ring rahina sane mangkin. Iraga dados umat Hindu, patut pisan mangubakti ring Ida Sanghyang Widhi, masarana antuk aturan saha nyakupang tangan, kadasarin antuk manah suci nirmala, ri kala nyanggra piodalan, minakadi piodalan Sanghyang Aji Saraswati, sane pinaka ngelingang tedunnya Sanghyang Aji, dewaning kaweruhan.
Yening nirgamayang titiang, Sanghyang Widhi pateh ring Ida Sanghyang Surya, sane madrue teja, teja punika waluya marupa pralambang Sanghyang Saraswati, nyinarin jagate makasami, mangdene prasida ngamanggihang kalanduhan lan karahayuan. Sapunika taler kaweruhanne punika marupa teja ring i manusa, mangdene uning ngunadikayang sane patut kalawan tan patut. I raga sareng sami mangayubagia majeng ring Ida Sanghyang Saraswati, santukan ida sane ngicenin karahayuan, kawicaksanaan, kawibawaan miwah sakancan kaweruhan sane katiba ring i manusa malantaran antuk sastra.
Sangkaning punika asapunapi antuk nelebang Sanghyang Sastra, tur prasida nglimbakang ring putra, putune kabenjang pungkuran.
Indike puniki iring titiang ida dane sareng sami, mitelebin daging Kakawin Niti Sastra, Sargah IV, Pada 20 :
Tingkahing suta sasaneka kadi raja tanaya ri sedeng limang tahun, saptang warsa warahulun sapuluhing tahun ika wuruken ring aksara, yapwan sodasa warsa tulya wara mitra tinaha-taha denta midana, yan huwus putra suputra tinghalana solahika wuruken ing nayenggita.
Tegesnyane :
Pratingkah manut putra sesana rumasatang raja putra punika i pianak mungpung matuwuh limang tiban, disubane pitung tiban urukang apang nyak ngidep munyi di adasa tibanne ajahin masastra, pradene matuwuh enem belas tiban kadi anggen sawitra leket plapanin mituturin pelihnyane, sasubanne i pianak ngelah pianak kewala lingling laksanannyane contohin baan solah patut.
Yen uratiang daging pustaka Nitisara punika, prade galih-galihang, makadi sapuniki :
- Yening i pianak mara mayusa 5 tiban (0 – 5 tiban), patut pisan kajunjung tur kasayangang. Duaning tuwuh amunika kantun maraga suci bresih, napi sane tuturang sinah pacang katampenin, patut dagingin paplajahan, nyatua miwah magending. Kadi sesenggake “malajah sambilang magending/magending sambilang malajah“. Ngajum maka miwah nyayangang, boya ja ngulurin sakarepnyane, nanging patut nuntun ring pamargine sane patut.
- Yening sampun mayusa 7 tiban (5 – 7 tiban), patut katuntun/kalatih mangda prasida ninutin pitutur anak tua, apang nyak ngidepang munyi (samatitah). Pituturin mangdane nenten miyegan, mamisuh, nyacad mariceda tur apang bisa manyamabraya.
- Ri kala sampun i pianak matuwuh 10 tiban (7 – 10 tiban), patut kajahin nulis makamiwah mamaca. Nulis lan mamaca pinaka dasar ring sajeroning pawurukan salanturnyane.
- Yening mayusa 16 tiban (10 – 16 tiban), patut kangken sakadi sawitra sane leket, sampun dados iring matetimbang, sakewanten taler waspada duaning wawu menek kelih (kumalipan lan kumajaum ?).
- Sakewanten yening pianak sampun ngelah panak, patut taler uratiang parilaksanannyane, mangda setata satyeng stri (lanang) lan pati brata (istri).
Manut kecape ring ajeng, pamekas para panglingsire, aji biang, bapa meme, bapak ibu, sane pamekas nuntun para putrane, alit-alite, mangdane dados putra suputra. Mitelebin ajah-ajah wahyadyatmika, makadi : Para Widya (Agama) lan Apara Widya (pengetahuan umum), punika sane patut katibakang ring para alit-alite. Ajah-ajah punika patut adungang ring yusan alit-alite.
Taki-takining sewaka guna widya, smara wisaya rwang puluhing ayusa, tengah i tuwuh samwacana gegenta, patilaraning atmeng tanu pagurwaken.
Mataki-taki mlajahin gegunan miwah kapradnyanan, raris marabi ri sampunne mayusa kalih dasa tahun, ming tengahing yusane rawos kautaman patut gugonin i dewa, panglepas Sanghyang Atma sakeng sarira sandang paguruang.
Ratu ida dane sareng sami ngiring uratiang, panta-pantaan anake malajah agama sapunika taler peplajahan sane siosan, makadi :
- Srawanam, patut uning mirengang utawi miragiang
- Kirtanam, malajah magegendingan : makidung, mupuh lsp.
- Adyayanam, malajahin aksara
- Adhyapakam, murukin sastra
- Namasewanam, setata nyambatang pesengan ida
- Padasewanam, nampek ring guru
- Arcanasewanam, ngastawa maduluran arca
- Yajnasewanam, maduluran antuk yadnya
- Atmasewanam, nyukserahang angga, mangda prasida masikian.
Inggih asapunika jagra winungun titiang, tuna lewih titiang nunas pangampura.
OM Santih Santih Santih OM


text:
Sekar, sering kabaos kusuma, puspa, kembang; pinaka lambang kesucian, duaning asapunika patut kautsahayang sekar sane alab, bersih maka miwah sane miyik. Sane pinaka dewaning sekar, kaloktah kabaos Sanghyang Puspadanta.
Ngangge sekar, pinaka cihna pikayunan suci, lascarya sane pacang katur ring sang sane kasembah. Wenten makudang-kudang sekar sane becik angge ri kala Muspa.
Ring pustaka Agastya Parwa, wenten kabaos :
“Nihan tang kembang tan yogya pujakena ring bhatara, kembang uleren, kembang ruru tan inunduh, kembang laywan ngaranya alawas mekar, kembang mungguh ring sema, nahan ta lwirning kembang tan yogya pujakena de nika sang satwika”.
Artosipun :
Puniki sekar sane tan kapatut pacang kaatur ring Ida Betara, inggih punika : sekar sane uledan, sekar sane ulung sangkaning tan kalontek, sekar sane layu sane sampun sue kembang (sekar sane aas), sekar sane mentik ring setra, punika sami bacakan sekar sane tan kapatut angge aturan, olih sang sane wicaksana.
Ring Siwagama Sesana, wenten kabaos sane tan dados angge, sekar kadukduk utawi sekar tutuk mungmung, sekar punika taler tan becik angge ri kala ngastawa Sanghyang Widhi.
“…….. kacerita ring pangasraman Ida Betara Siwa sareng Ida Betari Uma, ri sampun ida awor semara sareng kalih, raris ngamedalang putra lanang sanunggal, marupa kadi danawa, sane mapesengan Sanghyang Gana Kumara. Ri sampun medal anake alit Ida Betari Uma raris ngumbah sinjang ring telaga Ranubawa, tur kajemuh irika, duaning akeh madaging rah, kakerubung punika olih buyung, suarannyane ngeriung, sangkaning punika mentik raris wit sekar turuk mungmung/kadukduk, punika raris kapastu olih Betari, sekare punika nenten kangge ngastawa Betara”.
Sapunika taler ring Pustaka Aji Janantaka, wenten sekar sane tan kadadosang angge ngastawa Ida Betara, inggih punika : sekar Salikonta lan sekar Jempiring Alit (Tulud Nyuh).
“Wenten pawarah Bhatara Sakti Wawurawuh, uduh nanak i sekar jempiring, haywa kita makon sanakta maparek mara ngke ring ingsun, mangke ri sira i jempiring alit, ngaran i tulud nyuh, nyai salikonta, baan nyai ngarawos liyu, nyai i tulud nyuh nyeh nunas tirtha ring manira, wastu nyai apang masari uled, i tulud nyuh apang masari semut, tan kalugra nyai dadi bungan banten, pet prade yen ada anak ngangge bungan banten, sinah tan katampi olih Ida Betara, ida Betara pacang matilar “.
Yening cutetang, sekar sane tan dados angge ring sajeroning pamuspan, sekar banten, manut pustaka ring ajeng, sinah sekar uledan, sekar karereh antuk semut, sekar sane layu, sekar sane ulung tan katuduh, sekar mentik ring setra, makadi : sekar tulud nyuh (jempiring alit), salikonta, turuk mungmung (kadukduk). Sakewanten sane becik angge ri kala pamuspan, wantah sekar sane miyik, seger, miwah sekar sane sios-siosan, sekadi sane munggah ring Pustaka Wariga Gemet. Irika makatah pisan warnan sekar sane dados angge ring sajeroning upakara.


text:
Taler sameton lanang istri sane tresna sihin titiang
Garjita dahat manah titiang saantukan sangkaning sih Ida Sang Hyang Widhi Wasa, titiang prasida mapupul masaduajeng ring ida dane sinamian saha polih galah maatur-atur samatra rahinane puniki pacang ngamiletin pamargin Dharma Wacana mapaiketan ring Hari Sumpah Pemuda sane mangkin. Mogi-mogi pamargi asapuniki sayan nglimbak kawentenannyane wastu sida ngawetuang jagat Baline Ajeg. Sadurung nglantur lugrayang titiang ngastiti ring Ida Hyang Widhi Wasa antuk ngaturang pangastungkara panganjali umat.
“Om Swastiastu”
Ida dane sareng sami sane wangiang titiang utamanyane pisan para Yowana sane banget tresnain titiang, ring galah sane becik puniki atur Dharma Wacana titiang sane mamurda “Swadharmaning yowana sane pacang ngajegang budaya bali antuk maparilaksana nganutin sesana”.
Sekadi sane sampun kauningin para yowanane mangkin ring jagat Bali, makeh sane sampun terpengaruh globalisasi. Punika sane ngawinang makeh para janane sampun kemad nganggeang basa bali rikalaning mabebaosan, sawireh basa bali punika kabaos basa desa, punika sane mawinang basa baline patut kaajegan. Iriki mangkin iraga ngambil utawi nyade dados para deha truna. Ipun sekadi mungguh ring Sarasamuscaya, 27 : “Matangnya deyaning wwang, pengponganikang kayowanan, panedengan ning awak, sadhanakena ri karjananing dharma, artha, jnana, kunang apan tan pada kacaktining atuha lawan rare, drstanta nahan yangalalang atuha, telas rumepa, marin alandep ika.”
Teges ipun :
Punika mawinang parilaksana manusa, rikalaning ipun kaucap dados yowana punika patut dimanfaatkan sebecik-becik nyane, saenu angga sarira iragane kuat, patut nika kaanggen antuk utsaha mlajahin dharma, artha miwah jnana, sawireh nenten pateh kekuatan anak lingsir yening saihang marep para yowanane. Pateh punika sekadi punyan ambenganne sane sampun lingsir dados runtuh miwah muncuk ambengan punika nenten malih mangan.
Acara sekadi mangkin inggih punika marves sajeroning pacentokan dharma wacana puniki, sinalih tunggil acara sane kaanggen nguningang iraga para janane mangda nglimbakang basa bali punika sane kautamayang ring mabebaosan sadina-dina. Yening suluhin malih, rikala nincapang basa bali utawi budaya baline sane mangkin, iraga pacang ngamolihang ajah-ajahan sane manut ring agama punika sane kaanggen nincapang kualitas diri iraga saantukan dados para deha truna. Mangdaning nyiptayang parilaksana para jana sane anut ring sesana. Asapunika wantah peranan para yowanane indik nglestariang budaya baline.
Sane dados contoh ring pagubugan Baline :
Basa bali punika madue undag-undagan basa inggih punika alus singgih (ASI), alus madia (AMA), lan sane kaping tiga Alus Sor (Aso). Alus singgih inggih punika basa sane patut kaanggiang ring sang sane kasinggihang utawi ring sang sane durung kauningin, alus madia inggih punika basa bali tengahan sane kaanggen rikala mabebaosan ring sang sane sampun kauningin nanging pasawitranyane nenten luket pisan. Alus sor inggih punika basa sane kaanggen ngandapang raga rikalaning maatur ring sang wangsa sane tegehan utawi matur ring pejabat sane kasinggihan. Undag-undagan basa punika sujatine madaging indik budaya sane nyihnayang iraga patut menghormati sang sane durung kauningin miwah membedakan wangsa ring pagubugan baline melarapan antuk ngangge basa alus puniki.
Punika mawinan iraga mangda teleb ngeresepang daging-daging sastra, pageh tan obah. Duaning malajah mauruk sastra ngaruruh widya guna, tan bina sekadi matapa, sekadi petapan Ida Sang Arjuna ring gunung Indrakila. Antuk kepagehan Ida metapa raris kapaica panah pasupati olih Ida Bhatara Siwa sane kaanggen senjata melaning suarga loka sane tambis-tambis pralaya antuk panglurug I Detya Kawaca. Asapunika cerita sane mungguh ring kekawin Arjuna Wiwaha.
Iraga para yowana sareng sami, indike asapuniki patut pisan kanggen pratiwimba mangda sida plapan. Sampunang nenga-nenga melajah mauruk sastra, sekadi mamargi mangda rauh ngantos katanggu, maka cutet masekolah ngantos ngamolihang ijazah, satsat panah pasupati pasuecan Ida Bhatara Siwa, raris kaweruhane punika kaanggen nyanggra pawangunan jagate sane kaulati, duaning marupa kapatutan iraga maprawerti, maka pabuat wangsa luih guna.
Ida dane sareng sami sane wangiang titiang, wantah asapunika sane prasida antuk titiang matur, dumogi wenten pikenohnyane utawi gegambelan risajeroning kahuripan ring jagate. Gumanti wenten atur titiang sane nenten manut ring arsa lan sesuduk basa, punika wantah kenambetan titiang kalintang pageh. Duaning asapunika titiang nunas geng rena sinampura, pinaka panguntat puputang titiang antuk Parama Santhi,
“Om Santih, Santih, Santih Om”


text:
ring silikon
October 18, 2017 Kategori Agro Bisnis |Dibaca : 13 views | No Comments »
ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon ring silikon
Tag Label:


text:
Adan-adan buron
1. Panak Jaran madan bebedag
2. Panak kambing madan wiwi
3. Panak meng madan tai
4. Panak bojog madan apa
5. Panak sampi madan godel
6. Panak bebek madan memeri
7. Panak siap madan pitik
8. Panak bikul madan nyingnying
9. Panak bangkung madan kucit
10. Panak cicing madan kuluk/konyong
11. Panak kakul madan picipici
12. Panak penyu madan tukik
13. Inan lindung madan kodes
14. Panak capung madan blauk
15. Celeng ane kaliwat wayah kanti pesu caling madan bangkal
16. Inan pitike madan pangina
17. siap ane muani suba wayah madan manuk
18. yuyu di pasihe madan cangking
19. kakul di pasihe madan omang-omang
wenten makudang-kudang adan buron ring basa Bali. sakewanten wantah amuniki sane uningin titiang. Kanggeang ….. hehehehehe 🙂


text:
Sabilang matemu, ia setata makenyir, sakéwala tan ja seken kenyiré katuju kapining tiang. Kenyir anak luh banjang ento kaliwat dangsah, ten nyidayang tiang médaang. Di kénkéné ia makenyir tekén cicing-cicingé ané marurian di rurungé, di kénkéné ia makenyir tekén entik-entikané, di kénkéné ia ngejirin sabilang anak ané liwat di pempatané.
Tan ja kenyiré ento ané ngranayang tiang setata nletekin ia. Tan masih ulian kajegéganné. Yén alihin di goba ia tan ja bas jelék, sakéwala nénten masih nyidayang orahang jegég. Muané biasa-basa dogén, tingkahné ané tan biasa. Abesik cirin anak luh bajang ento ané setata ingetang titiang, ia setata ngaba lan nganggo bunga. Bokné kasumpangin bunga-bunga yadin ja ia tusing ka pura tur tusing ngigel, baongné masih kakalungin bunga. Ento ngawinang tiang nyambat ia Bajang Bunga. Lénan kén ento, Bajang Bunga totonan jemet gati mabersih-bersih. Dija ja tepukina ada leluu, jag duduka, jag jemaka tur kaentungang ka tongosné. Tingkah ento setata ngulgul ati, ané seken-seken mangunin patakon di atin tiangé, nyén sujatiné ia?
Dibi sanja, Bajang Bunga ngliwat di aepan umah tiangé. Cara biasané ia majalan sambil makenyir, bokné bek misi bunga. Tiang maan nolih akejep turin makenyir, satondén macelep ka umah, nimpalin timpal tiangé ané tumbén malali. Buin kesepné, timpal tiangé ané negak di léneng umah tiangé mageluran, ngaukin timpal lénan ané sedeng ada di metén.
“Hééh, Raka, Kaler, mai… ada nak buduh teka,” kéto timpal tiangé I Lanying makaukan. Magrudugan timpal-timpal tiangé pesu ka lénengé.
Tiang sing bas pedas nyén ané tepukina baan I Lanying. Dingeh tiang timpal-timpal tiangé suryak-suryak. Di kénkéné cara nyuryakin anak main sepak bola, di kénkéné cara nak ngandupin lan nagelin cicing, ramé sajan dingeh tiang.
Jeg sajan tiang sing madaya, ané suryakina lan andupina baan I Lanying, I Raka, lan I Kalér tuah anak luh bajang ané setata mabunga ento, ané adanin tiang Bajang Bunga.
Engsek asané keneh tianggé.
“Wih, da naké kétoanga, ia nak sing buduh,” tambakin tiang lan kedeng tiang katelu timpal tiangé ento. I Kalér, I Raka sada tengejut, I Lanying cara nak nglawan. Ia ngaba bata, limané kaenjuhin cara anak lakar matimpugan. Malaib tiang ka tongos Bajang Bungané ento, gelut tiang ia pang sing kanti kena bata. Ada telung lungan bata ané ngenén tiang. Tepuk tiang I Raka lan I Kalér ngisiang limanné I Laying ané matimpugan cara nak karauhan. Di subané I Lanying nengil mara lébang tiang gelutan liman tiangé ka Bajang Bunga ento.
Sing ada raos ané pesu uli bibih Bajang Bunga ento. Tiang masih sing pedas nepukin kenyiranné. Depang tiang ia magedi. Di subané liwat di pempatané mara galang asané keneh tiangé.
Adéng-adéng balin tiang gidat tiangé, ada getih ngecir ditu. Becat tiang malaib ngumbahin getih ento, tur ngubadin.
I Kalér, I Raka, lan I Lanying milu nututin tiang ka umah betén. Muan I Lanyingé kembang lepis. Kéto masi I Kalér lan I Raka, kateluné mirib marasa pelih suba ngranayang tiang matatu.
“Dé…,” alon I Raka nyumunin mamunyi.
“Sing kénkén, sing kénkén, engsapang suba, tuah matatu bedik, sing kénkén….,” maluin tiang ngraos sambil kedék. Tiang sing nyak timpal-timpal SMA tiangé ento sanget nyesel raga. Tiang sing nyak mayegan ajak timpal-timpal tiangé ané mara matemu di subané dasa tiban mapalasan.
“Yéh né minum téhé malu, béh kanti suba émbon,” gratah tiang ngorahin.
Jag cara robot katelu timpal tiangé totonan nginum téh ané uli tuni sediang tiang. Amenit, duang menit kanti limang menit sing ada ané ngraos, sing ada ané makrisikan. Tiang masih marasa sing bisa nyumunin ngraos.
“Dé, caran tiangé anak luh totonan anak buduh,” kéto I Kaler nyumunin mamunyi.
Tiang nengil, milu ngimun téh.
“Caran tiangé ia mula buduh, man sing buduh dadi juari mapanganggo kéto, nganggo bunga bek tur makalung bunga,” jani I Raka ané mamunyi.
“Ampura Dé, sing ada keneh tiangé nyengkalén déwék Madéné, berek bani kiting, bani gondong, tiang nak nimpug nak buduh totonan, tiang sing nepukin Madé ada ditu,” alon lan seken I Lanying ngraos.
Tiang manggutan.
“Da to ingetanga, mai ensapang, kadén raga mabuaka uli pidan kal matemu,” kéto abet tiangé sambil makenyir.
I Raka manggutan. I Kaler lan I Lanying nengil.
“Kéwala Dé, Madé harus percaya jak tiang, jlema totonan nak mula nak buduh,” I Kalér nyekenang.
“ Aa Dé, Madé harus pastika, man sing kéto nguda tiang nimpug timpal, nguda tiang nimpug nak seger. To mula nak buduh Dé, buduh sajan Dé,” sayan ngerasan munyiné I Lanying.
“Saja Dé, to nak mula nak buduh, pang sing ulian nak buduh totonan ngranang pasuwitran ragané ané suba makelo pegat,” jani I Raka ané mamunyi sambilanga bangun uli kursiné.
Bayun tianggé ané uli tuni prasida tegtegan tiang, saget nagih makeplug nigehang raos-raos timpal-timpal tiangé.
“Raka, Kalér, lan Lanying, kéné nah. Tiang sing ja pastika nawang, apa anak luh totonan saja buduh apa tusing. Sakéwala ané tawang tiang, anak luh totonan sing ada ngulgul déwék ragané, ané seken tawang tiang tuah Raka, Kalér, lan Lanying ane ngulgul ia. Man jani tiang nakonang, man kéto unduké, nyén ané sujatine buduh?” keras tiang mamunyi. Rasayang tiang matan tiangé panes, ulun atin tiangé kebus, ubun-ubun tiangé maluab. Rasané sing nyidaang tiang ngampet pedih tiangé buin.
Raka, Kalér, lan Lanying maancitan. Tusing ngorang apa-apa, katelu timpal tiangé magedi. Munyin mobilné maguer, nyihnayang gedeg basang anak ané negakin. Nengneng tiang kanti mobil méwahé ento ilang di péngkolan pempatanné.
Di matan tiangé marawat semuné I Kalér ané soléh nganengneng ragan tiangé, sambilanga ngrimik.
“Ulian nak buduh totonan, cai megatang timpal,” kéto abetné.
Tiang nengil, seken-seken ngresepang munyin I Kalér ento. Di subané macelep ka umahné, buin tiang negak negtegang bayu. Ngiget-ngigetang awak, apa ané sujatiné suba orang tiang, ané ngranang timpal-timpal tiangé magedi pedih.
“Apaké saja ulian Bajang Bunga totonan tiang las pegat matimpal?” patakon-patakon ento setata ngebekin tangkah tiangé, tur nganter ka ipian.
Ngadas lemah tiang bangun. Gelas-gelas lad téh ané nyiriang taén ada tamiu enu makacakan di duur méjané. Tumbén sajan tiang bangun das lemah gedé. Iseng tiang pesu, dingehang tiang ada munyi kerék-kerék anak nyampat di jalané. Pedasin tiang, tepukin tiang anak bajang ané setata mabunga ento nyampat salantang jalan sambilanga magending. Edot sajan tiang kedék nyambat sara ia, sakéwala ia ngancan ngejohan.
Buin kenjepné, tepukin tiang anak muani mapanggo uék malihin tong sampah, ngorék-ngorék ngalih dedaaran. Bakatanga sisan roti, ajenga, nyantep sajan cingak tiang anaké ento ngajeng. Di subané suud ngajeng majalan ia, maekin tongos tiangé. Negak ia di leneng sisi besikan, bekelné ané abana kagagah, buin ia madaar. Japi ja tiang tepukina di leneng buin besikan, ia sing ja ngudiang, ia kedék akejep suud kéto magedi.
Sanjané sanget ada tepukin tiang anak muani lénan ané cara anak buduh di balé banjar di aep umah tiangé, ia ngidupang tipi. Dingehang tiang ia ngalih siaran berita. Buin kenjepné, tepukin tiang truna-truna banjaré teka pada ngaba arak. Sambilang nginem arak, sakabesik trunané ento nganti-nganti kanal tipiné. Munyin tipiné sayan ngedénan. Munyin truna-trunané ané magarang tipi masih sayan ngerasan. Dingehang tiang bedég lan sakancan pakakas ané ada di bajar katepak. Ngancan peteng ngancan ramé. Inguh masih tiang ningehang. Milu tiang nyetél tipi. Di tipiné, kasiarang berita unduk kantor-kantor ané katunjel sangkaning kalah Pilkada. Bengong tiang ngatonang. Inget tiang tekén I Kalér, I Raka, I Lanying, Bajang Bunga, lan anaké ané kocap buduh totonan.
“Anak buduh tuah anak nyengkalén nak lén, ané ngadug-adug, lan ngusak-usik. Rasané jani liunan anak ané buka kéto, man liunan anak buduh, sinah ané sing buduh ané kaucap buduh.”
Nyingakin truna-trunané di banjar, nyingakin anak buduh ané iteh padidi, mara kresep baan tiang. Jani mara pedas baan tiang dija tongos tiangé, dija tongos timpal-timpal tiangé, lan dija tongos Bajang Bunga totonan.


text: Rosenquarz Ring Rauchquarz Labradorit Ring Verlobungsring Rosenquarz Ring Opal Ring 750 Prasiolith Turmalin Prasiolith Ring Weißgold-Rotgol Aquamarin Ring Turmalin Ring 585 Peridot Topas Palladium Verlobungsring Aquamarin Ring Ring Roségold Chrysopras Ring Rosègold-Weißgo Anhänger Weißgold-Rotgol Amethyst Anker Kette Weißgold-Gelbgo Lemonquarz Ring Opal Ring Rutil-Quarz Verlobungsring Rosègold-Weißgo Amethyst Verlobungsring Turmalin Ring Mabe Perle Heller Amethyst Rubellit Ring Gelbgold-Weißgo Weißgold-Gelbgo Weißgold-Rotgol Turmalin Ring Blauer Topas Silber Ring - Verlobungsring Mondstein


text:
Home » Contoh Pidato , Pidarta Basa Bali » Contoh Pidarta (pidato) Basa Bali berjudul "Tri Hita Karana Pinaka Dasar Ngrajegan Budaya Bali
Contoh Pidarta (pidato) Basa Bali berjudul "Tri Hita Karana Pinaka Dasar Ngrajegan Budaya Bali
Posted by Rah Toem Posted on 11:51 PM with No comments
Advertisement
Sane wangiang titiang, Bapak kepala sekolah
Sane wangiang titiang, Bapak-bapak miwah Ibu-ibu guru
Ida dane para sisia sareng sami sane dahat tresna asihin titiang.
Sadurung titiang ngelanturang atur, pinih kapertama ngiring iraga sareng sami nunas ica majeng ring Ida Sang Hyang Widhi Wasa duaning sangkaning paswecan Ida presida iraga mapupul ring galahe sane becik puniki jagi ngebaosan nanginin indik “Tri Hita Karana Pinaka Dasar Ngrajegan Budaya Bali”
Minab ida dane sareng sami sampun pastika uning sane kawastanin Tri Hita Karana punika, duaning wacana punika sampun sering pisan kebaosang olih para jana sami. Wacana Tri Hita Karana punika sering kawedar ritatkala kawentenang acara Dharma Wacana, penyuluhan Agama Hindu taler sampun keajahin ring sekolahan.
Kewentenang titiang sane kalintang tambed pacang nyobyahang indik wacana Tri Hita Karana puniki, nenten ja wenten manah titiang jaga nasikin segara utawi ngajahin ida dane sareng sami sane pastika sampun wikan ring indike punika. Sakewanten titiang sapunika taler ida dane wantah jadma sane madue kekirangan ring kewiadnyanan, duaning asapunika ngiring ja iraga sareng sami pada-pada saling nguningayang.
Inggih ida dane sane dahat suksmayang titiang, sane mangkin jaga kawitin titiang ngaturang indik wacana “Tri Hita Karana Pinaka Dasar Ngrajegan Budaya Bali”. Lengkara tri hita karana punika kawangun antuk tigang kruna, inggih punika : Tri, Hita miwah Karana. Kruna tri punika mearti tiga, kruna Hita artinipun harmonis, tur kruna Karana punika mearti Pengawi. Dadosne “Tri Hita Karana” punika artinipun wantah tiga hubungan sane ngawesanayang kerahayuan utawi keharmonisan. Tri Hita Karana puniki kepah dados tiga, inggih punika Parhyangan, Pawongan, miwah Palemahan.
Parhyangan inggih punika pasewitran sane kewangun marep ring Ida Sang Hyang Widhi. Inggian laksana sane kalaksanayang nenten ja wenten tios wantah pebuat sane nyihnayang rasa bhakti ring Hyang Widhi, upaminipun wantah ngelaksanayang acara ngayah ring parhyangan utawi Pura-pura, ngelaksanayang persembahyangan nyabran purnama. Yening ring peumahan, jero utawi griya wantah marerisak ring pamerajan, taler ngaturan banten saiban nyabran rahina. Ring jagat bali, parhyangan puniki sampun kacihnayang antuk pura-pura sane sampun kewangun, napi ke punika pura kahyangan jagat, dang kahyangan, kahyangan tiga, pamerajan miwah salewirnyane sane nyiriang jagat baline puniki. Sane taler pinaka ciri jagat baline inggih punika upacara yadnya sane kelaksanayang.
Pawongan inggih punika pasewitran sane kawangun marep ring nyama braya utawi para jana sami melarapan antuk saling asih lan asuh. Yening sampun presida ngelaksanayang saling asih lan asuh puniki pastika iraga pacang ngemanggihang sane kewastanin rahayu masewitra ring jagate. Ring bali sampun ngelaksanayang konsep puniki sane kemargiang ring soang-soang desa pekraman. Desa pekraman puniki taler pinaka ciri jagat bali, duaning konsep desa pekraman wantah wenten ring bali kemanten. Ring desa pekraman wenten sane kawastanin awig-awig. Awig-awig puniki wantah titi laksana sane patut kemargian risajeroning menyama braya.
Palemahan inggih punika pasewitran sane kalaksanayang marep ring gumi genah iraga sareng sami maurip. Yening iraga presida ngewangiang gumi utawi jagate, pastika iraga pacing rahayu ngantos riwekas turmaning nenten wenten malih sane kawastanin byuta sane kakardi olih jagat. Wentene byuta olih jagate punika nenten ja wenten tios wantah kawesanayang olih jadmane sane maparisolah setata ngusak asik jagate. Upaminipun ngundulin alas, ngebor tanah miwah seluwirnyane. Sane patut kelaksanayang mangdane jagat miwah jadma pada-pada mamargi antar inggih punika ngelaksanayang reboisasi. Ring bali wenten dresta sane kemargiang risajeroning ngewangiang jagate inggih punika mejalaran antuk ngelaksanayang upacara yadnya nyabran nem sasih sane kawastanin tumpek pengatag utawi tumpek bubuh. Tetujon upacara puniki wantah ngaturang parama suksma majeng ring jagate pamekasnyane majeng ring para taru.
Punika wawu sampun atur uningayang titiang inggian kasuksman Tri Hita Karana sane setata kemargiang ring jagat bali. Yening konsep puniki presida setata kelaksanayang, pastika jagat bali piniki pacang setata ajeg. Punika mawinan Tri Hita Karana punika patut pinaka dasar ngrajegan budaya bali.
Inggih ida dane sane banget baktinin titiang, cutet atur titiang, ngiring mangkin sareng sami mautsaha tunggaling kahyune ring sajeroning ngemargiang laksana selamin iraga maurip ring jagate kadasarin antuk ngelaksanayang Tri Hita Karana.
Inggih wantah asapunika presida antuk titiang ngaturang atur indik “Tri Hita Karana Pinaka Dasar Ngrajegan Budaya Bali” mugi-mugi wenten pikenohipun. Makakirang langkung antuk titiang ngaturang, titiang nunas geng rena sinampura.
Makawasana titiang ngaturang parama santi.
Om Santih Santih Santih
Om
Label: Contoh Pidato, Pidarta Basa Bali


text:
Sedurung nyane tiang nunas geng rene sinampure
Mantuk ring ide dane titiang iriki sareng sami
Boye nyen titiang nyatuang jelek pedidi
Mangkin sinampurang- sinampurang dewek titiang
Dumun titiang beler punyah di jalan nyelepeteg
Sing ade ngerunguang utah-utah
Memiut ngelue kekafe ngintip kurenan timpal gegaen titiang pidan
Nanging mangkin titiang inget ken pedewekan ulian
Reff
Tunangan tiang ne jani ne ngeranayang tiang buke kene
Sing emed-emed maang munyi sing suud ngaliang titi
Titi ne melah pang sing ulung ke kawah
Tunangan tiang ne jani sing jegeg nanging mebudi
Tunangan tiang ne jani mule sanget ngetisin hati
Ampurang malih pisan sire malih ne ngajum sekah nyane pedidi


text:
Basa Bali iraga naler medue Peribahasa utawi paribasa. Paribasa Basa Bali sekedi Sesonggan, Sesenggakan, Bebladbadan, Sesawangan, Wewangsalan, utawi Seloka, kantun becik ring semeton Bali sane mayusa petang dasa tibanan. Puniki dados uratian para janane sami mangdane Paribasa Basa Bali kantun ajeg ngantos mangkin kauningan olih alit-alit druwene, punapi antuk mangda budaya lan warisan leluhur nenten kegentosin antuk basa-basa gaul sane nenten manut.
Ring galahe sane becik puniki, titiang Rare Angon Nak Bali Belog, jagi ngewehin akidik parindikan Paribasa Basa Bali, melarapan antuk gambar JPEG, mangdane prasida ke sharing ring semetone sami.
Ring galahe sane becik puniki, titiang Rare Angon Nak Bali Belog, jagi ngewehin akidik parindikan Paribasa Basa Bali, melarapan antuk gambar JPEG, mangdane prasida ke sharing ring semetone sami.


text:
83 hotels gevonden in Mengwi
Resultaat 1-25
Tabanan, Banjar Laing Pandak Bandung Kediri
Tabanan, Br. Umabian Ds. Peken, Marga
Tabanan, Desa Peken Belayu Marga
Tabanan, Jalan Pantai Nyanyi, Tanah Lot, Bali
Tabanan, Jalan Desa Uma Abian
Tabanan, Banjar Pandak Laing No.1 Pandak Bandung
Tabanan, Jalan Alas Kedaton Banjar Batanwani
Tabanan, Suradadi Belimbing Pupuan
Ubud, Jalan Monkey Forest
Ubud, Banjar Baturning
Ubud, Br.Baturning , Mambal, Abiansemal,
Cepaka, JL. Desa Cepaka
Cepaka, Br. Dangin Uma, Desun Tegal Kepuh Desa Kaba Kaba
Denpasar, Jl. Danau Tamblingan, Po Box 834 Denpasar
Ubud, Banjar Bindy, Mambal, 8Jalan Melati, PO Box 134-Ubud 80571,Badung
Ubud, Jl. Raya Mambal - Ubud Gianyar 8
Ubud, Banjar Bindu, 8 Jalan Melati
Ubud, Banjar Bindu, Mambal, Jalan Raya Mambal
Cepaka, Jln. Raya Tumbak Bayuh 1 Gg. Jepun Bali No 9, Br. Datengan
Denpasar, Banjar Padang Tawang
Tabanan, Jalan Raya Tanah Lot NA
Denpasar, Jl. Veteran No. 84 Tiying Tutul, Pererenan
Buwit, Buwit Village
Tabanan, Desa Buwit West Of Canggu Badung
Ubud, Banjar Semana Desa Singakerta


text:
Home » Contoh Pidato , Pidarta Basa Bali » CONTOH PIDATO BASA BALI Ngemargiang Sad Kertih Antuk Ngelaksanayang Upacara Agama
CONTOH PIDATO BASA BALI Ngemargiang Sad Kertih Antuk Ngelaksanayang Upacara Agama
Posted by Rah Toem Posted on 10:53 AM with No comments
Advertisement
TEKS DHARMA WACANA
Ngemargiang Sad Kertih Antuk Ngelaksanayang Upacara Agama
Inggih suksma aturang titiang majeng ring Pangeter Baos antuk galah sane kapaica ring titiang. Sadurung titiang ngelanturang atur pinih ajeng lugrayang titiang ngaturang parama suksmaning manah majeng ring Ida Sang Hyang Widhi Wasa mejalaran antuk nguncarang Pangastung Kara :
OM SWASTYASTU
Sane wangiang titiang manggala pemerintahan kota Denpasar,
Sane wangiang titiang dharma dyaksa panureksa,
Mantuka ring para sisia sane nyarengin pacentokan,
Asapunika taler Ida dane sareng sami sane ten presida ojah titiang saka siki sane dahat suksmayang tur tresna asihin titiang.
Ring galahe sane becik puniki titiang jaga ngatur uningayang nanginin indik kewentenan Sad Kertih sane patut kemargiang ring jagate puniki. Menawi ida dane sampun uning indik kasuksman Sad kertih punika. Sad kertih punika kawangun antuk kalih kruna, inggih punika Sad miwah kruna Kertih. Kruna Sad madue arti nenem, kruna Kertih madrue arti suci. Dadosne, Kruna Sad Kertih punika madue arti nenem kesucian sane patut kamargiang olih para janane ring jagate puniki.
Enem kesucian sane patut kemargiang punika nenten ja wenten tios, Atma kertih, Samudra Kertih, Danu Kertih, Wana Kertih, Jagat Kertih, miwah Yana Kertih. Sane kebaos Atma Kertih inggih punika utsaha miara kesucian ring sang atma mangda presida ngawinan parilaksana imanusa mewasta becik. Duaning kewentenan imanusa maurip ring jagate setata keliput antuk maya. Kewentenan maya punika raris ngawinang bingung. Bingung utawi awidya setata nuntun imanusa memargi ring pemargi sane iwang. Yening sampun raris sang atma presida kesuciang, pastika sampun imanusa presida ngeruruh pemargi sane patut.
Inggih ida dane sareng sami sane dahat wangiang titiang, ping kalih sane kebaos Samudra Kertih inggih punika utsaha sane patut kemargiang mangdene prasida keasrian samudra, pasih, miwah pesisi keajegan. Akeh jalaran sane presida kautsahayang minakadi nenten ngelaksanayang pekaryan sane presida ngerusak pesisi napi malih sane ngerusak sekancan sane wenten ring tengahing segara. Pekaryan sane pacang ngerusakin segara utawi sane maurip irika, contoh ipun ngereh ulam ngangge portas, pukat harimau, bom utawi sane tiosan. Iraga dados manusa sane madue pekahyun patutne presida miara keasrian segara ne punika sekadi ring sekala inggih punika nandur taru ring pesisi, nenten ngeruk pasir, tur setata miara sane kebaos terumbu karang. Ring niskala taler patut kemargiang sekadi mapekelem, melasti miwah sane tiosan.
Sane kaping tiga kebaos Danu Kertih. Danu Kertih inggih punika utsaha ngelestaring genah pewetuan toya utawi “sumber-sumber air” sekadi Pesiraman, Tukad, Danu miwah sane lian-lianan. Pastika ida dane sampun uning ring kawigunan toya sane presida ngurip sehananin sane maurip sane wenten ring jagate. Utsaha sane presida kaanggen jalaran mangdane kewentenan danu setata asri inggih punika nenten ngerusak taru sane wenten, turmaning ngemargiang upacara melasti miwah ngaturang pekelem ring tengahing danu.
Selanturnyane, sane kabaos Wana Kertih inggih punika utsaha ngelestariang kesucian alas sane wenten ring jagate. Kewentenan alas punika presida ngawinan angin sane kairup bersih tur akeh medaging oksigen. Sakemaon wenten taler parilaksana sane ngawinan alase punika nenten asri utawi rusak. Sane pinih ajeng ngawinan usak tetanduran tarune ring alas wantah sangkaning parilaksana I manusa sane lobha. Akeh pisan tarune sane ke bah kaanggen wangunan utawi ke adol sakewanten nenten kesarengan antuk utsaha nandur taru sane kebaos reboisasi. Inggih ida dane, ngiring sane mangkin nyikiang pikahyun tur ngutsahayang mangdane kewentenan wana presida ajeg nyantos riwekas. Indik pemargi sane keangge wyakti akeh pisan sekadi sane sampun sering kelaksanayang minakadi ring niskala setata ngelaksanayang upacara agama sane kebaos tumpek wariga nyabran ngenem sasih. Ring sekala sampunan setata ngusak asik taru turmaning sepatutne iraga setata ngelestariang kewentenan wana utawi alase punika antuk ngelaksayang reboisasi utawi nandur taru pinaka peneduh ring pesisi margi.
Sane kaping lima kabaos Jagat Kertih. Suksman Jagat Kertih punika utsaha sane kemargiang mangda presida ngewerdiang sane kebaos keharmonisan ring jagate. Keharmonisan punika pacang presida kemargiang yening para umat sampun ngemargiang Tri Hita Karana. Tri Hita Karana inggih punika keharmonisan sane kewangun I manusa sareng Dewa, I manusa sareng manusa maka miwah manusa sareng jagat genah ipun maurip. Yening iraga sareng sami sampun presida ngemargiang Tri Hita Karana pastika presida taler ngardi Jagat Kertih.
Raris sane kaping untat utawi kaping enem, punika kabaos Jana Kertih. Sane kabaos Jana Kertih inggih punika utsaha nyuciang raga mangda nenten kegoda olih maya. Pemargi sane keangge nyuciang raga ring niskala wantah ngelaksanyang upacara manusa yadnya sekadi pebayuhan. Tiosan ring ngelaksanayang upacara taler patut ngerereh keweruhan ring sekolahan.
Inggih ida dane sane wangiang titiang, sepatutnyane iraga setata mekarya utawi meparilaksana nganutin sastra agama mangdane presida ngelimbakan turmaning ngemargiang Sad Kertih duaning Sad Kertih punika pacing presida ngewerdiang jagat sane santi, asri tur ajeg. Yadiastun iraga wantah presida ngemargiang silih sinunggil, punika sampun presida ngardi kerahayuan, napi malih yening presida ngemargiang sami pastika sehananin byuta nenten pacang wenten.
Ring panegara Indonesia, umat Hindu sampun ngelaksanayang Sad Kertih punika antuk upacara-upacara agama. Silih sinunggil upacara agama sane pinaka jalaran ngelaksanayang Sad Kertih inggih punika Upacara Labuh Gentuh. Sane tiosan wenten taler ngelaksanayang upacara bali Eka Dasa Rudra nyabran satus warsa, Panca Bali Krama nyabran dasa warsa, tawur kesanga nyabran ngenem warsa miwah upacara bali mrebu bumi sane kelaksanayang nyabran siu warsa. Nika sami madue tetujon nyuciang buana agung miwah buana alit utawi microcosmos.
Inggih ida dane pamekasne ring dharma dhyaksa panuresa, kadi asapunika titiang ngaturang nanginin pariindik utsaha sane presida kaangge ngemargiang Sad Kertih. Akeh titiang matur, akeh taler iwang atur titiang. Kirang langkung atur titiang, titiang nunas geng rna sinampura. Pinaka pamuput, sineb titiang antuk ngaturang parama santih.
Om Santih Santih Santih Om
Label: Contoh Pidato, Pidarta Basa Bali


text:
Ngadegang Sanggar Tutuan 1 (asiki), bebantennya :
- Munggah suci asoroh, genep salanlaning suci.
- Ring sornya bebangkit asoroh, genep salanlaning bebangkit, masesalah artha 4.500/8.500 keteng.
- Carunya ring sor Sanggah Tutuan : sata manca warna, ingolah manut urip, walulangnya layang-layang, seganya manut urip manca desa.
–
Panebasan sang aweton luir ipun : (macacar ring arepan kelire).
- Ngadegang laapan mabucu 3 (telu), munggah banten, suci asoroh, maulam bebek mabetutu, sesalah artha 1.700 keteng.
- Sesayut Sungsang Sumbal, iki ngaranya : tumpeng abungkul maulam ayam kekalih ngapit tumpenge, tingkahnya ngapit, tendas ayame munggah asiki, tedun asiki, kacang komak sami mawadah tamas.
- Tadah Kala, ngaranya : nasi polpolan mabucu telu, mataled don tunjung, sirah nasine mabucu telu masirat getih bawi maurab barak lawan putih, raka-raka, sami bantenne punika dados awadah, tangkeb antuk kain poleng sukla.
- Sesayut Sapuh Leger, ngarannya : tumpeng abungkul matusuk carang bingin, maulam ayam pinanggang, majaja tabagan, biyu galahan (ijasan).
- Sesayut Lara Malaradan, ngarannya : Nasi kuning mawadah takir, maulam balung, taluh madadar, sami dados adulang.
- Daksina panebusan bhaya, luirnya : daksina sarwa kutus (beras kutus catu, taluh kutus bungkul, kelapa kutus bungkul, jinah kutus tali keteng, sedah ageleng, jambe arance, nasi warna limang warna, inum-inuman arak berem, srebad, matancebin busung limang katih, bantenne punika mawadah sok.
- Ring sor laapan bucu telune : banten tumpeng putih limang bungkul, iwaknya sata putih, ingolah panggang winangun urip.
Pakeling :
Bebantenan punika sami, sawusanne katatab olih sang atawuran paweton, bantenne pacang kaluwarang ring parempatan agung, tan wenang kawaliang ka jeroning karang sang katawuran, tan wenang sang katawuran , malamak, bantennya munggah banten tetumpukkan, canang sari,.
–
Bebantenan wayange ring tengah rangki :
Suci asoroh, genep saruntutaning suci, iwaknya bebek mabetutu, pulagembal, sekar taman, pajegan, canang pangkonan, daksina sarwa patpat, Martha pis bolong 500 keteng , peras panyeneng, rayunan putih kuning, tipat kelanan, segehan agung, pabersihan muah canang sari.
Gadebong wayange mangda ngatut pusuh.
–
Eteh-eteh Makarya Tirtha Panglukatan Sapuh Leger :
- Payuk anyar/Sangku Sudhamala (kalilit baong payuke antuk benang Bali, madaging jinah bolong 11 keteng), matatakan beras malekeh antuk benang atukel, madaging jinah bolong 225 keteng.
- Sekar 11 warna, dui-duian 11 macem, beras kuning, samsam antuk don temen, padma busung, sekar tunjung akatih, sami punika dados adulang.
- Bebantenannya, daksina gede, suci asoroh genep, daksina alit 1, lis, jerimpen, pangambeyan, canang gantal, canang sari, burat wangi, panyeneng, segehan gede, paketisan, tetabuhan, isuh-isuh, dupa. (Bantenne puniki anggen panglungsuran panglukatan Sapuh Leger).
- Bantenne kanggen sawusan ngaringgit.
–
Eteh-eteh Sang Awetonan :
- Yan lanang : ritatkala natab, patut : mawastra sudhamala, matatakan pari asehet. Madedamping prabot akarya lanang.
- Yan istri : mawastra sudhamala, matatakan pari asehet, madedamping prabot akarya anak istri.
–
Eteh-eteh ring Dalang miwah I Juru Gender :
- Dalang : magelang jinah bolong 225 keteng, magantung antuk benang Bali.
- Bedog, gadebong, blencong, kagantungin sowang-sowang 225 keteng, ngapit kelir kiwa tengen 225 keteng.
- I Juru Gender maka patpat, sami magelang jinah bolong 225 keteng sinunggal.
- Dalang, Juru Gender, kalih I Pangancang sami (7 diri), sami polih destar, kampuh petak amatra.
–
Inggih sakadi punika parindikan sajeroning anglukat wang wetu salah weton ring wuku ringgit, sane munggah ring bebantenan Panyapu Legeran, sane munggah ring Kala Purana. Lontare puniki kadruwe olih Ida Nyoman Sugatha, saking Abang, Karangasem, katedun olih Sira Anwam Kerthadana, saking Uttaraning Wreksa, jagat Menghapura, Bandhananagara.


text:
Om Swastiastu,
Sane wangian titiang Bapak Ibu guru miwah undangan sareng sami, para sisya saking sekolah lianan lan para semeton sane banget suksmayang titiang. Ngiring ngaturang suksmaning manah ring Ida Parama Wisesa, santukan antuk kertha wara nugraha Ida, irage sareng sami prasida kacunduk ring galahe mangkin. Suksma antuk galah sane sampun kapaica antuk titiang minakada panitia ring paindikane ring Hari Aksara Internasional pinanggal 8 September puniki.
Ring galahe mangkin titiang pacang ngaturang pidarta indik “Pengembangan Aksara lan Sastra Truna-Trunine ring Zamane Mangkin.” Ring paindikane puniki pacang kalaksanayang pacentokan ngewacen puisi, pidarta, lan makarya karya sastra sekadi satua bawak, puisi miwah sane lianan. Pacentokanne puniki kakapah dados kalih basa minakadi basa bali lan basa Indonesia. Lan kakapah antuk kakalih kategori minakadi kategori A sane katujon antuk sisya SMP (SLTP) lan kategori B sane katujon antuk sisya SMA (SLTA).
Tetujon paindikane inggih punika ngewaliyang semangat para truna-trunine mangdane ngangge basa bali sane becik. Ring zaman globalisasi sekadi mangkin, IPTEK lan ilmu pengetahuanne sami sampun sayan ngemajuang, nanging para truna-trunine mangkin sayan ninggalin budaya nulis surat lan truna-trunine lali ring tata cara ngewacen utawi mawicara sane becik. Ring penelitian sane munggah ring majalah Horizon 2005, para sisya SMU sane uning lan becik ring sastra, wau 20%. Puniki nyihnayang ring tahun ke tahun sisyane ngangge basa Bali lan basa Indonesia sane patut sayan ical. Santukan punika, ngiring iraga utamane para truna-trunine sareng sami ngange basa Bali utawi basa Indonesia sane becik lan manut ring awig-awing sane wenten.
Ainggih asapunika indik pidarta titiange, titiang nunas restu ring para ida dane sareng sami mangdane acarane puniki prasida memargi becik, Titiang nunas geng rena sinampura antuk keiwangan titiange sane tan manut ring ati soang-soang.
Antuk nyineb pidartane puniki antuk ngucapang parama santih.
Om Santih Santih Santih Om
Senin, November 30, 2009
Pidarta Basa Bali Bawak
8 komentar:
-
-
mesen pidato bahasa bali ttg wajib blajar 9tahun bli..
- Agustus 14, 2010 5:55 PM
-
-
Pidatonya dibuat lebih pajang lagi dong..
hhe..
tapii makasiii banyak yaa.. ;;)
- Oktober 03, 2010 4:56 AM
- bliyanbelog mengatakan...
-
ring sameton... yen dados dagingin wastan raga ne ring kotak komentar gih! suksma! ^_^
- Oktober 03, 2010 10:17 AM
- Bli Putu mengatakan...
-
Bli yan Tunas kidik sesuratane gih,,anggen titiang malajah mosting,,tiang seneng pisan ngblog bli,,
- November 19, 2010 2:31 PM
- bliyanbelog mengatakan...
-
Gih.. durusang sampun Bli Putu.. minab ring sumber ne... langsung manten saking blog ne smasta gih! tiang nak ngambil drika mase... suksma sampun komentar! ^_^
- November 19, 2010 3:45 PM
- gindra mayun mengatakan...
-
yen dados tityang nunas ring B'li sane maduwe blog puniki mangda prasida memposting pidarta basa bali indik pendidikan sekolah, umpami kagunaan iraga melajah ring sekolah utawai sane lianan.
- Januari 24, 2012 9:30 PM
-
-
aku mintak pidato bhs bali tentang korupsi dong :-k
- April 13, 2014 2:01 PM
-
-
To orang ci bawak leak barak ci mule
- November 11, 2014 9:58 AM
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Posting Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!